
1. Предговор

Завршни рад на тему ,,Примена топлотних пумпи и инсталације у Скандинавским земљама'' је настао као резултат школовања на Факултету Инжењерских Наука у Крагујевцу, на основним академским студијама машинског инжењерства модула енергетика и процесна техника.

Пошто сам био неодлучан при одабиру теме за завршни рад и сматрајући да је најбоље консултовати проф. др Небојшу Лукића, он ми је предложио тему ,,Примена топлотних пумпи и инсталације у Скандинавским земљама''. Ова тема ми је прво сама по себи звучала специфично али у исто време и веома занимљиво. У почетку сам сумњао да ћу успети да саставим завршни рад везано за ову тему. Како је време протицало схватао сам да морам наћи одговарајућу литературу која би ми помогла при бољем разумевању теме коју сам одабрао на предлог проф. др. Небојше Лукића. Тражећи литературу која је везана за тему мог завршног рада налазио сам различите литературе као и чланке из научних радова који су ми помогли не само при изради завршног рада већ и при разумевању самих топлотних пумпи. Истраживајући о овој теми схватао сам велики значај топлотних пумпи не само у Скандинавским земљама већ и њихов значај у свету. Наравно моје знање о овој материји је још увек веома мало за разлику од људи који се баве применом топлотних пумпи као и њиховом израдом и уградњом. Поред овога сам научио нешто и о Скандинавским земљама које поред своје специфичне климе имају веома дубоку и занимљиву историју o којoj се овде неће говорити. 

Захваљујем ментору ред. проф. др Небојши Лукићу који је пратио цели процес настајања завршног рада, који је својим саветима и ентузијазмом мене усмеравао како да сагледам проблеме који су се појављивали приликом израде завршног рада. Поред овога му се захваљујем на предложеној теми.
Такође се захваљујем колеги и пријатељу струк. инж. маш. Милошу Марковићу на пруженој помоћи и подршци током израде завршног рада. 
Од срца захваљујем својој породици на пруженој помоћи и подршци током израде овог завршног рада као и током студија.

2. Увод
Потрошња енергије у целом свету се повећава из дана у дан. Основни разлози за то леже у повећаним потребама становништва услед раста стандарда, као и у сталном порасту броја људи на планети. Насупрот томе, имамо резерве конвенционалних и необновљивих извора енергије које се константно троше. Тренутна енергетска зависност од необновљивих извора енергије захтева и знатне економске издатке, такво стање довешће већину земаља у скоријој будућности до проблема недостатка енергије. Овај проблем ће даље имати веома негативне ефекте по економију самих земаља, као и сигурност становништва, како економску тако и безбедносну. 
Поред тога, сваке године је све приметније да климатске промене више нису само често помињана фраза него да су њене последице већ велике и да се у наредним годинама очекује још драстичније промене које ће веома неповољно утицати на наш живот на Земљи. Главни узрочник све већих климатских промена је тзв. ефекат ,,стаклене баште''. Под њим се сматрају гасови који Земљу одржавају топлом и којима припада највећа заслуга за постојање живота на њој. Ови гасови се понашају као стаклена препрека јер пропуштају краткоталасно зрачење Сунца, али не дозвољавају пролаз дуготаласном зрачењу које Земља емитује и на тај начин задржавају топлоту у Земљиној атмосфери. Готово је немогуће очекивати да ће најразвијеније светске земље које су и највећи светски загађивачи тако брзо и драстично смањити количине штетних гасова које емитују. Ипак, наша је обавеза да кад год смо у могућности прибегнемо употреби соларних, геотермалних и других обновљивих извора енергије. Једна од технологија која користи обновљиве изворе енергије је и топлотна пумпа. 
Табела 1. Водеће земље у употреби топлотних пумпи [1]
	Држава
	MW (топлота)
	GWh/god
	број јединица

	Аустрија
	275
	370
	23000

	Канада
	435
	600
	36000

	Немачка
	640
	930
	46400

	Шведска
	2300
	9200
	230000

	Швајцарска
	525
	780
	30000

	САД
	6300
	6300
	600000


Топлотне пумпе су све више заступљене у односу на друге изворе обновљивих енергија, са годишњим прирастом од 10% у отприлике 30 земаља света у последњих 10 година. У табели 1. су приказане водеће земље по питању употребе топлотних пумпи. 
2.1 Термодинамички појмови и основе
Сва тела у неком ограниченом делу простора, који су објект проучавања, а у узајамној су вези са спољњом средином називају се термодинамички систем.

Отворени систем je онај који размењује масу (супстанцу) и енергију (топлотну и механичку) са својом околином. Пример отвореног система је размењивач топлоте.
Затворени систем је карактеристичан по томе што нема размене масе (протока), али је могућа размена енергије са околином. Пример би били губици топлоте из унутрашљости затворене просторије која се налази на вишој температури, у околни ваздух који се налази на нижој температури.

Код полуизолованих система врши се само делимична размена енергије: или само топлотна енергија – механички изолован систем, или само механичка енергија – термички изолован систем.
Радно тело у термодинамици је медијум који обавља термодинамички процес. То може бити: идеалан гас, водена пара, влажан ваздух или компримован ваздух. Идеални гас представља гас чији се молекули хаотично крећу и имају облик правилних лоптица бесконачно малог пречника, али коначне масе. Међу молекулима (сем у моментима судара) владају бесконачно мале силе. Неки реални гасови при ниским притисцима и високим температурама се понашају приближно идеалном гасу чиме је његово увођење оправдано. У практичном смислу то је гас чије је стање далеко од стања засићења.
Први закон термодинамике представља облик општег закона о одржању енергије који је примењен на топлотне промене стања. Најопштија математичка формулација гласи:

где је:

где су: ΔU - промена унутрашње енергије између стања 1 и 2, Q12 - доведена (одведена) топлота радном телу између стања 1 и 2, L12 - извршен (уложен) запремински рад између стања 1 и 2.
Дакле, један део доведене количине топлоте троши се на промени унутрашње енергије радног тела а други на вршење рада. Да би се топлота одвела од тела потребно је уложити рад.
О условима који морају бити задовољени при трансформацији топлотне енергије у рад говори други закон термодинамике.
Начелна формулација је да су сви термички процеси неповратни. Самим тим промена ентропије (ΔS) адијабатски (топлотно) изолованог система кога сачињавају: радно тело, топлотни извор (грејач) и топлотни понор (хладњак) не може бити негативна.

Еквивалентна формулација била би да топлота не може спонтано прелазити са хладнијег тела на топлије тело без улагања рада или других компензација у систему. Такође, сва топлота извора не може се претворити у механички рад.
2.2 Левокретни и деснокретни кружни процес
Систем у коме влада исти притисак, температура и концетрација је систем у термодинамичкој равнотежи. Ту не постоји претварање топлотне енергије у механички рад, а да би дошло до претварања енергије у систему, систем мора бити у термодинамичкој неравнотежи. Ако у једном делу изолованог система влада температура Т1 , а у другом Т2, при чему је Т1>Т2 , онда у систему постоји термодинамичка неравнотежа. У таквом систему је могуће претварање топлоте у механички рад. То претварање се врши помоћу кружних процеса које врши радно тело између температура Т1 и Т2. 
Кружни процеси су састављени од до сада анализираних процеса и са њима смо у стању да добијемо континуирани перманентни рад – сталан рад. Све кружне процесе можемо поделити у две групе:
· повратне и
· неповратне.
У зависности шта се добија при неком кружном процесу разликујемо:
· деснокретне кружне процесе и
· левокретне кружне процесе.
И деснокретни и левокретни кружни процеси могу бити повратни и неповратни. Међутим поред ових кружних процеса, примера ради, постоје процеси који се обављају при претварању хемијске енергије у топлотну и то су отворени процеси, код којих се радни флуид не враћа у почетно стање. 
Деснокретни кружни процеси се обављају у смеру кретања сказаљке на сату и код њих је рад експанзије већи од рада компресије: Weks >|Wkom |, а њихова разлика представља користан рад процеса, W > 0, као што је то случај код топлотних мотора. Довођење топлоте на делу кружног процеса који је означен (а), остварује се тако што се систем (радни флуид) доводи у контакт са телом који носи назив топлотни извор. Одвођење топлоте на делу кружног процеса који је означен (б), остварује се тако што се радни флуид доводи у контакт са топлотним понором што је приказано на сликама 2.1 и 2.2.

Слика 2.1 Општа шема енергетских токова деснокретних кружних процеса 
са p-V и T-s дијаграмима [2]
На слици 2.1. извор топлоте температуре Тi даје топлоту Qd, машина даје рад W а топлотни понор је температуре Тp и прима топлоту Qo. Тачке 1 и 2 кружног процеса одвајају делове где се добија механички рад од дела где се он троши. Површина 1а2III1 представља рад који се добија експанзијом радног флуида а површина 1б2III1 рад компресије. Разлика ових радова представља користан рад кружног процеса. 
Користан рад кружног процеса се може изразити:

Једнак је разлици доведене Qd и одведене топлоте Qo, тако да је Qd<(Qo(, као и разлици добијеног Wa рада и утрошеног рада Wb. 
Постоје случајеви код којих се поставља захтев за што већим факторима хлађења односно грејања, а не добијање механичког рада. Такви се проблеми решавају помоћу левокретних кружних процеса који се одвијају у смеру супротном од казаљке на сату, код којих је рад утрошен за компресију већи од рада добијеног при експанзији: (Wkom (>Weks, па се за остваривање процеса мора додатно утрошити рад W<0. као што је то случај код топлотних пумпи и фрижидера.

Слика 2.2 Општа шема енергетских токова левокретних кружних процеса са p-V и T-s дијаграмима [2]
На слици 2.2. извор топлоте је ниже температуре у односу на топлотни понор за разлику од деснокретних круних процеса. Извор топлоте температуре Тi даје топлоту Qd, док се у машину улаже рад W а топлотни понор је температуре Тp и прима топлоту Qo. Тачке 1 и 2 кружног процеса одвајају делове где се добија механички рад од дела где се он троши. Површина 1а2III1 представља рад који се добија експанзијом радног флуида а површина 1б2III1 рад компресије. Разлика ових радова представља уложени рад кружног процеса. 
 Уложени рад кружног процеса се може изразити:

Једнак је разлици одведене и доведене топлоте, тако да је Qd<(Qo.. 
На слици 2.3 приказан је повратни (Carnot-ov) левокретни циклус са идеалним гасом у Т-s дијаграму, док је на слици 2.4 приказана шема постројења које би радило по овом циклусу.

Слика 2.3 Carnot-ov левокретни циклус са идеалним гасом (Т-s дијаграм) [3]
За разлику од деснокретних циклуса где је доведена количина топлоте радној материји, по апсолутној вредности увек већа од одведене (разлика представља користан рад произведен у циклусу), код левокретних циклуса смер промена стања је обрнут па је тако одведена количина топлоте радној материји (површина правоугаоника а32б, Qо), по апсолутној вредности увек већа од доведене (површина правоугаоника а41б, Qd). Како збир ове две количине топлоте даје увек негативну вредност (│Qо│>Qd), долази се до закључка да је користан рад у циклусу негативан и да се мора доводити радној материји, како би циклус уопште функционисао.

Са слике 2.3 може се приметити да се топлота одводи радној материји на вишој, а доводи на нижој температури околине. Та чињеница левокретним циклусима налази примену у остваривању хлађења (расхладни уређаји) и грејања (топлотне пумпе). 

Слика 2.4 Шема постројења Carnot-ovog левокретног циклуса са идеалним гасом [3]
Cлике 2.4 и 2.3 , описују Carnot-ov левокретни циклус са идеалним гасом. Радна материја (идеалан гас) се прво изентропски (повратна промена стања) компримује у компресору од стања 1 до стања 2 (улагање рада). После тога се изотермски, на температури топлотног понора, околине (повратна промена стања) одводи топлота радној материји од стања 2 до 3. Следи изентропска експанзија у турбини од 3 до 4, где се обара притисак и температура радној материји (добијање дела уложеног рада). Циклус се затвара изотермским довођењем топлоте на температури топлотног извора, околине од стања 4 до 1. Дакле, доводимо топлоту радној материји из хлађеног простора, на нижем температурном нивоу и предајемо је околини на вишем температурном нивоу. Како је Carnot-ov циклус састављен од повратних промена стања (нема губитка радне способности) имаће увек највећи фактор грејања или хлађења у поређењу са свим осталим левокретним циклусима, при истим, дефинисаним температурама топлотног понора и извора. 
Како су процеси размене топлоте у Carnot-ovom циклусу изотермски, једноставно је израчунати размењене специфичне количине топлоте (qd i qo) са дијаграма на слици 2.3:

Реални левокретни циклуси се генерално могу поделити на гасне и парне циклусе. Гасни циклуси током свих промена стања задржавају своје агрегатно стање радне материје, док парни циклуси поразумевају промену фазе радне материје (кондензација и испаравање).
Како у гасним циклусима радна материја (гас) не мења агрегатно стање, носилац топлоте (унутрашње) енергије је гас са својом масом и специфичном топлотом, а процеси размене топлоте су неизотермски јер се гас хлади или загрева. Због тога, гасно постројење за хлађење захтева велике масене протоке гаса, троши значајан рад у компресору и има ниске факторе хлађења. Наведене карактеристике чине гасне расхладне циклусе неконкурентним парним циклусима и њихова употреба је у главном ограничена на (путничке и транспортне) авионе, где се за хлађење користи обрнути Brayton-ov циклус (синоним BellColeman-ov циклус). Радна материја у овом циклусу је ваздух. На слици 2.5 приказане су промене стања ваздуха у обрнутом (идеалном) Brayton-ov циклус у T-s дијаграму а на слици 2.6 упрошћена шема постројења.

[image: image11]
Слика 2.5 Идеални обрнути Brayton-ov циклус (T-s дијаграм) [3]
Компресор (слика 2.5) усисава ваздух стања 1 и компримује га до стања 2. Ваздуху се даље одводи топлота у размењивачу од стања 2 до 3. Потом ваздух одлази у турбину где му се обара притисак и температура (промена стања од 3 до 4), а добијени рад делом надокнађује утрошени рад компресора. Ваздух стања 4 има нижу температуру него хлађена просторија, па се он директно убацује у њу.

Слика 2.6 Шема постројења обрнутог Brayton-ov циклус [3]
Реални обрнути Brayton-ov циклус у путничким авионима је нешто сложенији. Како авионски млазни мотор ради по деснокретном Brayton-ovom циклусу, део ваздуха компримованог у компресору млазног мотора се одузима и користи за расхладни циклус. Како одузети ваздух има високу температуру и притисак, он се уводи у примарни размењивач топлоте где се изобарски хлади спољашњим атмосферским ваздухом. По хлађењу ваздух се додатно компримује у центрифугалном компресору, а после ове компресије поново хлади у секундарном размењивачу топлоте, опет спољашњим атмосферским ваздухом. Охлађени ваздух високог притиска уводи се у турбину где експандира, снижава температуру и притисак, а произведени рад се шаље за погон центрифугалног компресора. Добијени хладан ваздух се користи за хлађење унутрашњег простора различитих намена, као и за одржавање притиска у кабини. Двостепено хлађење ваздуха се користи како би се смањио потребан рад центрифугалног компресора.
2.3 Фактор грејања и хлађења
Деснокретни циклуси се пореде преме коефицијенту ефикасности (η) , а левокретни према фактору хлађења или грејања, зависно за шта су намењени. Генерално, ефикасност се увек одређује као однос онога што смо добили са оним што смо уложили. Код расхладних циклуса улажемо рад (Lk), а добијамо количину топлоте коју смо одвели из расхладне коморе или собе. Ова количина топлоте за радни медијум преставља доведену количину топлоте (Qd), па је фактор хлађења левокретног циклуса εη (-) једнак:

(7)
Уколико је грејање тражени ефекат левокретног циклуса, односно уколико левокретни циклус користимо у топлотној пумпи, улажемо рад, а добијамо количину топлоте која се доводи грејаној просторији, а одводи радној материји. Према реченом, фактор грејања левокретног циклуса, εg (-) ће бити једнак:

(8)
Из једначина (4), (5) и (6) се лако може израчунати фактор хлађења Carnot-ovog левокретног циклуса као:

(9)
Из једначина (4), (5) и (7) се лако може израчунати фактор грејања Carnot-ovog левокретног циклуса као:

(10)
Посматрањем политропских промена стања и посматрањем ваздуха као идеалног гаса може се добити израз за фактор хлађења обрнутог Brayton-ov циклус као:

(11)
Како због изобарског (неизотермског) хлађења мора бити Т2>Т3 долази се до закључка да је фактор хлађења обрнутог Brayton-ov циклус мањи од одговарајућег Carnot-ovоg циклуса. То се може закључити и према површини која преставља уложени рад (слика 2.5). Уложени рад обрнутог Brayton-ovog циклуса дефинисан је површином 1234, а рад одговарајућег Carnot-ovоg циклуса површином 1b3a.
3. Основни принципи рада и типови топлотних пумпи

Топлотна пумпа је уређај који омогућава пренос топлоте из система ниже температуре (топлотни извор) у систем више температуре (топлотни понор) коришћењем додатне енергије тј. рада. Топлотне пумпе успевају да уз помоћ мале количине енергије принудно измене, природан смер топлотног протока при чему се користе за грејање, хлађење и сушење.
Топлотне пумпе се могу поделити према циклусу у отворене и затворене. Топлотне пумпе које спадају у категорију затвореног циклуса су топлотне пумпе које имају затворени расхладни циклус, тј. радна материја остаје унутар топлотне пумпе током процеса, а топлотни размењивачи се користе за пренос топлоте из и на радну материју. Радна материја у отвореном циклусу улази у топлотну пумпу и излази из њега пре и након сваког циклуса.
Главне врсте топлотних пумпи су:
· Топлотне пумпе са механичком компресијом паре,

· Апсорпционе и

· Ејекторске

Слика 3.1 Општа шема грејања и хлађења помоћу топлотне пумпе и расхладног уређаја [4]
У летњем периоду је неопходно остварири хлађење простора, а то се остварује помоћу расхладног уређаја као што је приказано на слици 3.1. Процес хлађења се остварује тако што се топлота из климатизованог простора Qd доводи до размењивача топлоте (испаривача) односно радној материји који је у течној фази, након чега испарава користећи топлоту ваздуха температуре Тi из просторије. Након проласка кроз испаривач радна материја је у гасовитој фази при чему пролази кроз цеви и долази до компресора. У компресору се повећава притисак и температура на основу уложеног рада (W). Након тога се радна метерија у гасовитој фази уводи у размењивач топлоте (кондензатор), где се радна материја ослобађа топлоте Qo и прелази из гасовите у течну фазу, док се околни елемент температуре Tp загрева преко спољњих површина размењивача топлоте. Након кондензације радна материја се креће према термоекспанзијском вентилу у којем се смањује притисак и температура, после тога се радна материја враћа у размењивачу топлоте, при чему овај процес поново почиње. 
Зимски период је период где је неопходно остварити грејање просторије, ово се остварује помоћу топлотне пумпе као што је приказано на слици 3.1. Код ових система топлота се може добити из различитих елемената као што су: ваздух, вода, земља који ће у даљем тексту бити дефинисати. Принцип рада топлотне пумпе је суштински исти као и код система са расхладним урећајем, али њихова разлика је у томе што је топлотни извор код топлотних пумпи неки елемент који одаје топлоту док код расхладних система топлотни извор преставља сама просторија. Поред овога њихова разлика је и у топлотном понору који је код топлотних пумпи сама просторија где се одаје топлота од стране радног медијума, код расхладних уређаја топлотни понор је околни елемент коме се одаје топлота. 
Већина људи у кући има једну врсту топлотне пумпе, а да за то и не знају. Фрижидер и клима уређај функционишу по левокретном кружном циклусу, само што је ту извршена замена стране коришћења. Топлотне пумпе и клима уређаји користе исте делове, начин примене даје једној име топлотна пумпа, а другој клима уређај. Док се код фрижидера и замрзивача користи ефекат хлађења, код топлотних пумпи се користи ефекат грејања 
Топлотне пумпе са механичком компресијом паре су топлотне пумпе које се најчешће примењују у пракси. Када говоримо о апсорпционим и ејекторским топлотним пумпама њихова примена у пракси је мања у односу на топлотне пумпе са механичком компресијом паре. 

3.1 Топлотне пумпе са механичком компресијом паре
Топлотне пумпе са механичком компресијом паре су затвореног циклуса и пумпе које се снабдевају електричном енергијом или их покреће мотор са унутрашњим сагоревањем. Топлотне пумпе које покреће мотор са унутрашњим сагоревањем ради на сличан начин као топлотне пумпе које се покрећу електричном енергијом. 

Топлотна пумпа је опремљена расхладним кругом и користи специјални флуид (радни флуид) који, у зависности од температуре и притиска под којима се налази, може бити у течном или гасовитом стању. Оне укључују део са ниским и високим притиском, што одговара притиску радног флуида који циркулише у топлотној пумпи.
Радни медијум, преузимајући топлоту у испаривачу, испарава и при томе му расте и притисак. Пара радног медијума сада улази у компресор где се сабија, при чему јој се повећавају и притисак и температура и даље циркулише кроз систем уз помоћ компресора. По изласку из компресора, радни флуид у облику врелог гаса под високим притиском улази у кондензатор, где предаје топлоту топлотном понору, најчешће води у систему грејања и тиме је загрејава, док се пара хлади и кондензује у течност умерене температуре под високим притиском. Да би се радни медијум вратио на одговарајући притисак и температуру на којој може поново да прими топлоту од околине, пролази кроз експанзиони вентил где се ширењем нагло хлади и смањује притисак. Потом кондензовани расхадни флуид улази у испаривач где долази до његовог испаравања услед довођења топлоте. Расхладни флуид се потом враћа у компресор и циклус се понавља (сл. 3.2).

Слика 3.2 Принцип рада топлотне пумпе са механичком компресијом паре [5]
У овом систему од суштинског је значаја да расхладни флуид достигне довољно високу температуру при компримовању. Потом, флуид мора постићи довољно ниску температуру пре експандирања, а разлика притиска мора бити довољно велика да омогући кондензацију на топлој и испаравање у зони ниског притиска на хладној страни циклуса. Што је већа температурна разлика и захтевана разлика притиска у систему, то је већа и енергија потребна за компримовање расхладног флуида. 

Саставне компоненте система топлотне пумпе чине:

· испаривач топлоте,

· компресор,

· кондензатор и

· експанзиони вентил.

Главне компоненте топлотне пумпе имају велики значај за одвијање процеса грејања или хлађења. Због овога је неопходно правилно фукционисање свих делова топлотне пумпе. У главне компоненте топлотних пумпи са механичком компресијом паре спадају: експанзиони вентил, компресор, размењивачи топлоте и радни медијум. Све друге компоненте као што су: цеви, носачи и многи други делови спадају у споредне компоненте о којима овде нећемо говорити.
То је најчешће коришћена врста топлотне пумпе и често када људи говоре о топлотним пумпама мисле на њих. Топлотне пумпе са механичком компресијом паре су у широкој примени, чак и познати кућни апарат, фрижидер користи циклус расхладног хлађења са механичком компресијом паре. Фактор грејања за топлотне пумпе са механичком компресијом паре, најчешће износи 1-4. Овај фактор зависи од ефикасности сваке појединачне топлотне пумпе, температуре топлотног извора и понора као и од температурне разлике између топлотног извора и понора COP.
У СДГ (систем даљинског грејања) температура топлотног извора у ствари је температура околине, док је температура понора у ствари температура воде. Због тога је очигледно да ефикасност топлотне пумпе зависи од локалних услова. Управо се зато за израчунавање ефикасности ових система користи сезонски фактор грејања (енг. Seasonal Coefficient Of Performance – SCOP). 

Слика 3.3 Санкијев дијаграм за топлотну пумпу снаге 1 MW [5]
Напајање електричном снагом од 250 kW омогућава искоришћавање 750 kW топлоте из нискотемпературног извора (10 °C) и предаје 1 MW топлоте на 75°C (COP=4) као што је приказано на слици 3.3.
Температуре у мрежи СДГ (и разлика између полазне и повратне температуре) имају пресудан утицај на фактор грејања топлотне пумпе. Потребно је имати у виду да полазна и повратна температура мреже СДГ зависи од локалних услова, као што су материјали коришћени за изградњу зграда, постојеће регулативе везане за грађевинарство, температуру којом се постиже комфор грејања, итд. Ове карактеристике се разликују од државе до државе. 
Уколико се користе топлотне пумпе великих снага у СДГ, примењују се иста правила везана за температуре. Променљива полазна температура омогућава оптимизацију трошкова повезаних са снабдевањем топлотом. Топлотне пумпе са механичком компресијом паре покретане електричном енергијом не емитују штетне гасове с обзиром да не сагоревају фосилна горива. То значи да се ови системи могу поставити у подручјима где постоје ограничења у погледу емисија.
У енергетским системима у којима електрична енергија игра важну улогу, топлотне пумпе са механичком компресијом паре могу интегрисати системе снабдевања електричном енергијом на врло ефикасан начин. У системима који користе електричну енергију за грејање, топлотне пумпе смањују потрошњу електричне енергије и оптерећење електричне мреже.
3.1.1 Размењивачи топлоте
Размењивач топлоте је уређај код кога се топлота преноси са једног флуида (течност или гас) на други, најчешће без мешања ова два флуида. Код размењивача топлоте најчешће се јавља комбинација провођења и зрачења. У размењивачу топлоте увек постоји топлији и хладнији флуид. Ови уређаји имају широку примену у техници, у небројано много примера.
Размењивачи топлоте се могу поделити: према начину размене топлоте, према начину протока флуида кроз размењивач, као и на многе друге критеријуме. 
Размењивачи топлоте се деле према начину размене топлоте на:
· Размењиваче топлоте са директним контактом флуида и
· Размењиваче топлоте са посредним контактом флуида.
У размењиваче топлоте са директним контактом флуида, између два флуида нема препреке, већ су они у директном контакту. У неким случајевима их је лако раздвојити, а у неким случајевима они се мешају у један хомоген флуид.
У размењиваче топлоте са посредним контактом флуида, који су у пракси знатно чешћи, два флуида су раздвојена чврстом преградом преко којих размењују топлоту (пролаз топлоте). Они се могу поделити на:
· Рекуператоре,
· Регенераторе и
· Размењиваче са флуидизованим слојем.
Код рекуператора флуиди су раздвојени преградом и струје истовремено. Постоји јако велики број конструкција рекуператора. Неке основне групе су: размењивачи топлоте са цевним снопом и омотачем, плочасти и размењивачи топлоте са оребреним површинама. Могућ је јако велики број конструктивних решења рекуператора, тако да не могу бити сврстани само у једну од наведених група.
Код регенератора флуиди су раздвојени али они не струје истовремено кроз уређај. Флуиди се наизменично пропуштају кроз масу размењивача који акумулира топлотну енергију и у следећем кораку предаје је другом флуиду. 

Размењивачи топлоте са флуидизованим слојем су специфични размењивачи где се у процес размене топлоте између два раздвојена флуида, који струје истовремено, уводи и уситњена маса чврстог материјала, која ствара, такозвану флуидизовану средину и повећава коефицијент прелаза топлоте. У овом тексту ће пре свега бити речи о рекуператорима, као далеко најбројнијој групи размењивача топлоте.

Правац и смер струјања флуида у размењивачу топлоте је један од критеријума по којима се они деле. Само промена смера струјања флуида, уз све друге непромењене услове размене топлоте, може значајно променити ефикасност размењивача. На слици 3.4 су приказана три основна смера струјања флуида у размењивачу топлоте: истосмерни, супротносмерни и унакрсни.

Слика 3.4 Основни смерови струјања флуида кроз размењивач топлоте [3]

Истосмерни и супротносмерни ток флуида се најлакше сагледавају у једноставном рекуперативном размењивачу топлоте састављеном од две цеви, смештених једна у другу. Кроз ужу цев струји топлији флуид, а кроз прстенасти попречни пресек шире цеви струји хладнији флуид. Топлији флуид, онај који предаје топлоту у размењивачу је обележен индексом 1, а хладнији флуид индексом 2. Следећи индекс означава да ли се ради о улазним (u) или излазним (i) параметрима посматраног флуида. Тако су на слици 3.4, T1u, (K) улазна температура топлијег флуида, T1i, (K) излазна температура топлијег флуида, T2u, (K) улазна температура хладнијег флуида и T2i, (K) излазна температура хладнијег флуида. Даље су W1, W2 (W/K) водени еквиваленти топлијег и хладнијег флуида, респективно. Истосмеран ток флуида је онај када два флуида, при размени топлоте у размењивачу, струје паралелно и у истом смеру (слика 3.4 a). Супротносмеран ток флуида је онај када два флуида, при размени топлоте у размењивачу, струје паралелно али у супротним смеровима (слика 3.4 b). Унакрсан ток флуида је онај када два флуида у размењивачу топлоте струје под углом већим од 0о, најчешће 90о, што је приказано на (слици 3.4 c).

У размењивачима топлоте се често комбинују ови наведени смерови флуида, па се не може рећи, на пример да је размењивач чисто супротносмерни, истосмерни или унакрсни. 

Хоризонтално постављени размењивачи топлоте се користе код топлотних пумпи земља – вода и састоје се од система цеви које се полажу на дубини. Дубина полагања зависи од климатских услова и крећу се у границама 1,2 до 1,5 метара дубине. Размак полагања цеви зависи од климатских услова и површине расположивог земљишта, а пречник цеви се креће у распону од 40 - 70 cm. У цеви се ставља мешавина гликола и воде као заштита од смрзавања. Наиме, током рада система могу се очекивати температуре радне материје и испод 0ºC. Након што се напуне радном материјом и постигне одговарајући притисак, цеви се затрпавају земљом. У случају присутности оштрог камења у земљи пожељно је пре затрпавања цеви земљу прекрити тањим слојем песка дебљине 10 - 15cm. Полазни и повратни крајеви цеви спајају се на заједнички разделник и сабирник који се налази у укопаном шахту којег је најбоље поставити у ископани базен. Од шахта до топлотне станице где се налази топлотна пумпа ради се ископавање канала такође на дубину 1,2 - 1,5 m и у њега се полажу две напојне полиетиленске цеви. Пренос топлоте од земљишта до топлотне пумпе се обавља циркулацијом радне материје кроз цеви помоћу циркулационе пумпе која се налази у топлотној станици. Површина која се налази изнад положених цеви се несме асфалтирати. Пожељно је да у потпуности буде изложена утицају Сунца и падавинама. Гарантује стабилно одузимање топлоте из земље и не тражи превелика улагања. Као могући недостаци су ограничења у расположивој површини земље и смањен ефекат код пасивног хлађења.

Код система са вертикално постављеним размењивачима топлоте изводе се дубинска бушења на дубине од 80 - 150 m, а у бушотину се као и код топлотних пумпи са хоризонтално постављеним размењивачима топлоте постављају пластичне (полиетиленске или полипропиленске) цеви. Пречник бушења зависи од састава земљишта, док пречник цеви се најчешће креће у распону од 140 - 165 mm. Преостали слободни простор се буши како би се обезбедио пренос топлоте између цеви и земљишта. Топлота коју земља предаје на размењивач топлоте зависи од састава земљишта. Размак између бушотина не би смео бити мањи од 6m, а препоручени простор између бушотина је 15 m. Чак и када бушотине нису постављене превише близу, температура земљишта ће се променити. 
У цеви се ставља мешавина етиленгликола и воде као осигурање од прениских температура у размењивачу топлоте. Међупростор бушотине и цеви испуњава се суспензијом бентонита, цемента и воде према тачно одређеној рецептури. Пуњење суспензијом потребно је како би се остварио квалитетни пренос топлоте од земље на размењивач топлоте. Бушотине се међусобно повезују у заједничком шахту који се налази у непосредној близини топлотне станице. Пренос топлоте од земље до топлотне пумпе се обавља циркулацијом радног медијума кроз размењивач топлоте помоћу циркулационе пумпе која се налази у топлотној станици. 

Плочасто оребрени размењивачи топлоте, приказан на слици 3.5 се састоји од оребрених металних листова који су наизменично наређани у слојевима. На сваком крају наређаног језгра су заварена или залемљена заглавља која служе као сабирници или разделници протока. Ребра или жљебови могу бити изведени на различите начине а најчешћи су равна ребра, таласаста ребра, ребра у облику рибље кости и тестераста ребра. Од начина на који су наређани ребара и жљебови зависи и конфигурација протока плочастог оребреног размењивача топлоте. Конфигурација са супротносмерним током је најидеалнија у криогеним системима, јер за дату површину пролаза топлоте, даје најбоље топлотне перформансе.

Слика 3.5 Плочасто оребрени размењивачи топлоте [6]

На слици 3.6 шематски је приказан перфорирани (избушени) плочасти размењивач топлоте. Перфорирани плочасти размењивачи, као што им и сам назив каже су размењивачи топлоте, који се састоје од низа паралелних перфорираних плоча. Перфориране плоче су израђене најчешће од алуминијума или бакра тј. од метала са основном карактеристиком високе топлотне проводљивости. Оне су одвојене помоћу дистанцера или заптивача од којих се захтева да имају ниску топлотну проводљивост и да спрече цурење између две струје, тако да су везани (заптивени) до перфорираних плоча. Да би се ублажио проблем уздужног провођења ранији модели перфорираних плочастих размењивача су користили пластичне материјале за дистанцере.

Слика 3.6 Перфорирани (избушени) плочасти размењивачи топлоте [6]

Модели новије генерације користе дистанцере од нерђајућег челика да остваре бољу механичку поузданост. Код перфорираних плочастих размењивача топлоте најчешће се користи конфигурација супротносмерног тока. Перфорације (рупе) које се праве унутар плоче су пречника распона од 0.4mm до 1.5mm тако да обезбеђују велики коефицијент прелаза топлоте. Профилисаност плоча такође потпомаже и стварање турбулентног струјања које потпомаже пренос топлоте.

Слика 3.7 Цевни ламеласти размењивач топлоте [7]

Цевни ламеласти размењивачи топлоте (слика 3.7) се користе за размену топлоте између спољњег (ваздух) и унутрашњег флуида. Размењивач се састоји од цеви с ребрима причвршћеним споља. Ребра могу бити равна, оребрена и сл., а цеви округле, елипсасте или правоугаоне, док се цеви израђује од бакра, месинга, алуминијума или челика, а ребра могу бити од алуминијума или бакра.. Узимајући у обзир да је коефицијент прелаза топлоте конвекцијом на страни ваздуха (гаса) много мањи од оног на страни течности, употребом ребара повећава се површина прелаза топлоте, а тиме и ефикасност размењивача топлоте. Величина самог размењивача топлоте је компактна и обично састоје од 2 до 8 редова цеви. Њихова примена је широка од гријања и хлађења до вентилације и климатизације.

Конструкција размењивача зависи од следећих фактора: од количине топлоте која треба да се пренесе са једног флуида (течност или гас) на други, од врсте тих флуида, тј. , да ли су гасови или течности, од хемијске агресивности флуида, од присуства прашине у гасовима или присуства чврстих честица у течности, од расположивог простора за смештај размењивача, од величине притиска течности или гаса, од висине температуре течности или гасова и др.
3.1.2 Компресори

Компресор је један од главних делова топлотне пумпе и његов задатак је да прими радну материју у гасовитој фази из испаривача, а затим сабије радну материју при чему ће се повећати притисак радне материје као и његова температура. У ту сврху компресор користи погонску енергију како би могао да постигне потребан притисак сабијања. Ова погонска енергија се обично добија путем струје из јавне електродистрибутивне мреже. 

Компресор је активна компонента топлотне пумпе и стога је најугроженија за оштећење. Неисправан компресор ће одмах утицати на укупне перформансе топлотне пумпе. Веома је важно одабрати компресор који одговара специфичним потребама. Могу се поделити у три главне групе на основу врсте кућишта и то на: херметичке, полухерметичке и отворене компресоре.
Кућиште херметичког компресора је заварено. Компресор и његов мотор су унутар кућишта у окружењу које је непропустљиво за гас. Херметично кућиште ублажава буку компресора и самим тим и оперативне буке топлотне пумпе. Пара радне материје се усисава у кућиште, компримује а затим излази кроз отвор на другом крају. Ова врста кућишта пружа добру заштиту од спољних утицаја током компресије и спречава цурење радне материје у атмосферу. Заварено кућиште је ефикасно у држању радне материје у унутрашњости, али такође чува вишак топлоте коју производи мотор и спречава лак приступ компресору током одржавања. Мотор хермитног компресора долази у директном контакту са радном материјом и мора бити у стању да издржи корозивни ефекат радне материје. Херметична кућишта обично се комбинују са електричним моторима. 
У отвореном компресору, мотор се налази изван кућишта компресора. Мотор не долази у директан контакт са радном материјом и могуће је ефикасно хлађење, чинећи околину мотора отпорнијом него што је то случају код херметичног компресора. Одржавање отвореног компресора је релативно лако јер мотор није унутар кућишта. Међутим, радна материја је подложна цурењу и спољашњим утицајима током компресије. 

Полу-херметички компресор је сличан хермитичком компресору у томе што је мотор постављен унутар кућишта. Међутим, кућиште је причвршћено, не заварено, затворено. Причвршћено кућиште се може отворити због потреба одржавања и када су правилно причвршћени особине полу-хермитичког компресора су приближно сличне са хермитичким компресором. 

Компресори се такође могу поделити у две групе на основу врсте компресије коју извршавају на радној материји, тј. компресорима са динамичким и позитивним померањем. Компресор са позитивним померањем доводи до повећања притиска радне материје смањивањем њене запремине. Динамичан компресор са друге стране компримује радну материју тако што јој даје кинетичку енергија при чему расте притисак у складу са Бернулијевим принципом који гласи:

(12)
где су: p = притисак течности, ρ = густина течности, c = апсолутна брзина течности и
Δpk = губитак притиска услед трења. 

Клипни компресори су компресори са позитивним помицањем, има најдужу историју у односу на остале компресоре. Овај компресор се састоји од клипа, цилиндра (коморе за сабијање) и вентила осетљивог на притисак који омогућавају да радна материја улази и излази из цилиндра. Клип се помера горе и доле и мења запремину и притисак цилиндра. Променом притиска вентиле се отвара или затвара. 

Слика 3.8 Шема функционисања клипног компресора [4]


Функционисање клипног компресора се састоји из 4 корака као што је приказано на слици 3.8 и то: 

1. Када се клип помера на горе долази до повећавања запремине коморе при смањивању притиска, при чему се добија рад (Wout). Отвара се вентил за усисавање и проток радне материје (Qin) улази у комору.
2. Клип достиже горњу мртву тачку и притисак који је у комори затвара доводни вентил. 
3. Рад који се врши на клипу (Win), изазива креће клипа надоле при чему се мења запремина и притисак коморе. Порастом притисака долази до отварања вентила за испуштање при чему се остварује проток радне материје (Qout) који излази на жељеном притиску. 
4. Клип достиже доњу мртву тачку и циклус може поново да почне.
Клипни компресори имају предност у томе што су једноставни и економични са високим степеном ефикасности. Може да ради под високим притиском и саставни су део многих уређаја. Мане клипних компресора су осетљивост на прљавштину, на пулсирајућу природу процеса компресије и велики број покретних делова. 
Вијчани компресор је такође компресор са позитивним померањем. Може имати један или два завртња. Шема вијчаног компресора је приказана на слици 3.9. У вијчаном компресору, радна материја тече у спирални канал на бочној страни завртња. Како радна материја тече низ спирални канал, он се компримује. На крају канала завртња радна материја излази из компресора. У једноструком вијчном компресору постоје ротори који компримују радну материју док се помера по спирали. У двоструком вијчаном компресору спиралне ивице вијака се окрећу и компримују течност која је између њих. 

Слика 3.9 Шеме вијчаног компресора [4]

Предности вијчаног компресора су непрекидни проток радне материје у компресору који омогућава непрекидну компресију, исту ефикасност као и клипни компресори али и неколико покретних делова. Вијчаном компресору не треба вентила за усисавање или пражњење. Недостаци укључују потребу за прецизном производњом вијака. 
Спирални компресор су такође компресори са позитивним помицањем. Радни елементи спиралног компресора су два хеликоидна ротора, који се међусобно захватају. У њиховом међупростору врши се сабијање радне материје. Када радна материја пролази кроз компресор, он се компримује у простору између жљебова. Отвори за улаз и излаз ваздуха који се налазе на крајевима ротора се аутоматски отварају и затварају за време рада компресора. 
Ови компресори се производе у релативно широком опсегу капацитета, са једностепеном или вишестепеном компресијом и са роторима који функционишу без подмазивања или са уљним подмазивањем. 
У поређењу са осталим типовима компресора, њихове предности су:
· тихи рад који задовољава законска ограничења за буку, са или без губитака на излазу, 
· мали број покретних делова, са минималним механичким хабањем и незнатним захтевима за одржавањем, 
· аутоматска контрола која регулише брзину рада тако да се на излазу добија захтевани притисак, 
· незнатна пулсација радне материје.

Слика 3.10 Шема функционисања спиралног компресора [4]
На слици 3.10 посматрамо одређену масу радне материје која циркулише кроз компресор и то по следећим корацима:

1. Радна материја улази у компресор,

2. и 3. Радна материја пролази кроз компресор и компримује се.

4. Компримована радна материја се испушта из компресора.
Као и вијчани компресор, спирални компресор постиже континуални проток радне материје у компресору. Такође имају високу ефикасност и поуздани су. Недостатак спиралних компресора у односу на друге компресоре је њихова цена.

3.1.3 Експанзиони вентили

Експанзиони вентил има задатак да смањи висок притисак који је створио компресор, и да на тај начин спусти температуру радне материје испод температуре извора топлоте, како би кружни процес могао поново да буде успостављен. Поред овог задатка, експанзиони вентил доводи у испаривач радну материју која у испаривачу прелази у гасовито стање.

Спуштањем притиска тачка кључања радне материје се мења, што омогућава да се радна материја поново загрева и испарава. Овде ћемо укратко дискутовати о раду капиларне цеви, термостатског експанзионог вентила и електронског експанзионог вентила.
Капиларне цеви су најједноставнији пригушни и регулацијони елементи. Њихова функција је успоравање радне материје, односно спречавање наглог ширења радне материје, при чему се смањује притисак и повећава његова унутрашња енергија. Капиларна цев се налази измађу кондензатора и испаривача.


Рад термостатског експанзионог вентила регулише се температуром радне материје (види слику 3.11 ). Притисак мембране се регулише термостатом. Када је притисак у мембрани висок, мембрана гура опруга на доле и вентил се отвара како би радна материја струјала кроз вентил. Док при наглом порасту температуре, термостат шаље сигнал експанзионом вентила да се затвори што зауставља протицање радне материје. Термостат је механички повезан са вентилом.

Слика 3.11 Принцип рада термостатског експанзионог вентила [4]
Рад електричног експанзионог вентила се такође регулише као и код термостацког експанзионог вентила преко температуре радне материје. Међутим, има најмање два термостата и сам вентил се управља електронским путем. 
3.1.4 Радни флуиди
У топлотној пумпи са механичком компресијом паре, радни флуид је течност која пролази кроз кружни процес. За радни флуид, фаза компресије је најзахтевнија. Током свих других фаза, радни флуид је затворен унутар зидова, али у компресору, радни флуид је у више или мање отвореном окружењу. То је зато што је компресор компонента која уводи рад у циклус топлотне пумпе.
Позитивне особине радних флуида треба да буду: велика латентна топлота испаравања, мала специфична топлота, мала специфична запремина гаса, одговарајуће температуре и притисци испаравања према намени, нетоксичност, ненарушавање озонског омотача, незапаљивост, хемијска стабилност, некорозивност, видљивост у случају цурења, прихватљива цена итд.

Најпознатија расхладна средства су хлорофлуороугљеници (CFC), такође звани Фреони. Они су дуго време били веома популарни у расхладној технологији. Међутим, пронађено је да су штетни за озонски омотач и сада су многи од CFC једињења забрањени законом у готово свим земљама. R11, R12, R502 и R13B1 су примери CFC. 
Хидрохлорофлуороугљеници (HCFC) су слични CFC -има. Као и CFC -ови, HCFC су штетни за озонски омотач и забрањени су у новим инсталацијама. R22 и R401A су примери HCFC. Уместо CFC-а и HCFC -а користе се хидрофлуороугљеници (HFC) и радни флуиди без халогена. HFC не садрже хлор и нешкодљиви су за озонски омотач. R134а и R404А су HFC. Пропан, бутан, амонијак и CO2 су примери расхладног средства без халогена. 
Такође је могуће мешати расхладна средства ради постизања жељених својстава. Ове смеше могу бити азеотропне или зеотропне мешавине. На пример, R-407C је зеотропна мешавина R32 (23%), R125 (25%) и R134а (52%). Може се користити као замена R22. 
3.2 Апсорпционе топлотне пумпе

Апсорпционе топлотне пумпе су затвореног циклуса не користе електричну енергију за покретање процеса него извор топлоте који представља процесну топлоту. Та топлота регенерише радни флуид који испарава на ниским температурама и на тај начин искоришћава нискотемпературну топлоту. Температура добијене енергије не може бити виша од температуре погонске топлоте, нити нижа од температуре нискотемпературног топлотног извора.
У теорији, 1 kJ топлоте може регенерисати 1 kJ радног флуида, што значи да максимални фактор грејања апсорпционе топлотне пумпе може бити око 2. Због губитака у систему, стварни фактор грејања апсорпционе топлотне пумпе обично је 1,2 до 1,4 у индустријској примени. Енергетски ток апсорпционе топлотне пумпе дат је Санкејевим дијаграмом (Слика 3.12).

Слика 3.12 Санкијев дијаграм апсорпционе топлотне пумпе снаге 1,2MW [5]
Високотемпературна енергија за покретање процеса (1 MW) омогућава искоришћавање 700 kW топлоте из нискотемпературног топлотног извора (15°C). Укупна производња топлоте је 1,2 MW на 60°C (фактор грејања је 1,2) као што је приказано на слици 3.12.
Апсорпциони системи се заснивају на способности течности или соли да апсорбују пару радног флуида. Најчешћи парови радних флуида код апсорпционих система су:
· вода (радни флуид) и литијум бромид (апсорбент) и
· амонијак (радни флуид) и вода (апсорбент). 
Код апсорпционих система, компресија радног флуида се остварују термички у кругу система који се састоји из апсорбера, пумпе за раствор, сепаратора и једног експанзионог вентила. У сепаратору се доводи топлота високе температуре да би се процес одвијао. У индустрији се користе тзв. трансформатори топлоте који користе исте ове апсорпционе процесе а као извор топлоте користе отпадну топлоту.
Слика 3.13 приказује расхладни циклус апсорпционе топлотне пумпе. Радна материја испарава у испаривачу (1.) од стране топлоте QL при температури TL. Радна материја затим улази у апсорбер (2.) и апсорбује се у раствор који садржи транспортни медијум и радну материју. Овај процес је eгзотермни процес и топлота Qабс се ослобађа на температури Табс. Раствор у течној фази, сада са јаком концентрацијом радне материје, транспортује се пумпом (3.) кроз регенератор (4.), где добија топлоту Qregen, на генератор (5).

Слика 3.13 Расхладни циклус апсорпционе топлотне пумпе [4]
Расхладни циклус апорпционе топлотне пумпе се састоји: 1. испаривач, 2. абсорбер, 3. пумпа, 4. регенератор, 5. сепаратор, 6. и 8. експанзиони вентил, 7. кондензатор. Где су у циклусу: Qh-топлота ослобађена од кондензатора, QL-топлота из извора топлоте, Qsep топлота потребна за испаравање расхладног средства у сепаратору, Qregen-регенерисана топлота, Qabs-топлота ослобођена у апсорберу, Win-уложени рад у пумпу. 
У сепаратору ендотермни процес испаравања радне материје из раствора се покреће топлотом Qsep. Концентрација радне материје у раствору пада и чисто радна материја наставља пут до кондензатора (7.). Раствор са слабом концентрацијом радне материје се враћа у апсорбер (2.) помоћу регенератора (4.), где је ослобођена топлота Qregen и експанзионог вентила (6.). У процесу почевши од апсорбера (2.) и завршавајући на сепаратору (5), притисак радне материје се подиже до притиска кондензатора. У кондензатору чиста радна материја ослобађа топлоту Qh на температури TH. Затим се чиста радна материја враћа у испаривач преко експанзионог вентила (8.). 
Важно је приметити да је апсорпциона топлотна пумпа топлотно усмерена, тј. топлота QL се повећава до топлоте Qh чије се повећање врши топлотом Qsep. У циклусу је такође остварена слабија топлота Qabs. Према томе, COP топлотне пумпе за апсорпцију се израчунава на следећи начин: 

(13)
Главне предности апсорпционе топлотне пумпе су: 
1. Висока ефикасност. Враћањем дела топлотне енергије из спољашњег ваздуха могуће је постићи ефикасност вишу од 128% при номиналним условима. При стандардним условима оне користе 25,7W топлоте добијене сагоравањем гаса и добија се 32,2 W топлоте. 

2. Смањена потрошња електричне енергије. Апсорпциона топлотна пумпа користи само 25W за производњу 1 kW топле воде 

3. Не захтева унутрашњу инсталацију. Она је конструисана само за спољашњу инсталацију па тако не заузима користан унутрашњи простор нити захтева котларницу. 

4. Поседује високу ефикасност на екстремно ниским спољним температурама. Ефикасност виша од 100% је обезбеђена чак и на ниским спољашњим температурама (-20ºC).
5. Костантан и стабилан рад чак и при екстремним спојашњим температурама.
6. Ниска емисија штетних гасова при коришћењу природних расхладних флуида. 
Апсорпциона топлотна пумпа је најпогоднија за примену на местима где је доступна топлота температуре од 200 оC. Док апсорпционе топлотне пумпе које се користе у индустрији користе топлоту из индустриских процеса или пару високог притиска. Такође апсорпциона топлотна пумпа може да се комбинује са генератором топлоте као што је низ соларних колектора када топлота из индустриских процеса није доступна.
У поређењу са топлотним пумпама са механичком компресијом паре апсорпционе топлотне пумпе имају комплекснији циклус и на тај начин захтевају више простора. 
3.3 Ејекторске топлотне пумпе

Ејекторске топлтне пумпе по својој конструкцији и начину рада представљају специфичан тип топлотних пумпи. Једноставне су по конструкцији, немају покретне делове, а као радну материју употребљавају водену пару или хладну воду. На слици 3.14 је приказана шема функционисања ејекторске топлотне пумпе.

Слика 3.14 Шема функционисања ејекторске топлотне пумпе [3]

Компримована пара радног флуида високог притиска и температуре (4) одлази у кондензатор где се околини предаје топлота до кондезације радног флуида. По изласку из кондезатора (5) већи део кондензата високог притиска одлази у експанзиони вентил и потом по обарању температуре у вентилу (6) у испаривач где му се доводи топлота у расхладној комори (или климатизованој просторији) до стања сувозасићене паре (3). Део кондензата радног флуида који није отишао у експанзиони вентил (5) се циркулационом пумпом шаље у генератор (котао) (1), где се врши испаравање радног флуида до сувозасићене паре високог притиска (2). Потом се сувозасићена пара радне материје ниског притиска из испаривача и пара високог притиска из генератора шаље у ејектор где се њиховим мешањем и претварањем унутрашње енергије (енталпије) у кинетичку енергију и обрнуто (2', 2''), при чему се добија на излазу сувозасићена пара високог притиска која је виша од оног у испаривачу, а (значајно нижег) од оног у генератору (4). Оваква пара радног флуида поново одлази у кондензатор, чиме се циклус затвара.

Овај циклус има низак фактор хлађења због губитака у ејектору али успешно замењује рад компресора и потрошњу електричне енергије потрошњом топлотне енергије у генератору и коришћењем ејектора (нема покретних делова).

Употребљавају се за искоришћење топлотне енергије из свих врста отпадних, чистих и запрљаних, течности, затим из подземних термалних вода, воде која се повремено испушта из котлова (одсољавање и одмуљивање), и многих других. COP ејекторске топлотне пумпе је типично између 1,1 и 1,5. 
4. Врстe топлотног извора
Топлотне пумпе се могу поделити према разним критеријумима али најчешћа подела топлотних пумпи се односи на топлотни извор. Топлотни извор (топлотни понори) може бити: ваздух, издувни гасови, земља, површинске воде, тло, подлога као и многи други. Према томе топлотне пумпе можемо поделити на: 
· топлотна пумпа земља – вода (расолина – вода): као топлотни извор користе слојеве земљишта

· топлотне пумпе вода – вода: као топлотни извор користе подземне, површинске или отпадне воде

· топлотне пумпе ваздух – вода: као топлотни извор користе околни, рецикулациони, отпадни или неочишћени ваздух.

Добар извор топлоте (топлотни понор) требало би да има температуру која је близу температуре просторије и требало би да одржава константну температуру независну од сезонских промена или губитка топлоте (повећања топлоте) узрокованих системом топлотне пумпе. Као што се види у претходном поглављу, топлотна пумпа је дизајнирана за одређени однос притиска. С обзиром да притисак расхладног средства зависи од његове температуре, извор топлоте са нестабилном температуром доводи до пада ефикасности топлотне пумпе.
У стварним ситуацијама, температура извора топлоте (топлотни понор) подлеже променама температуре на морском нивоу. На пример, промена годишњих доба снажно утиче на температуру ваздуха. Стога, у областима где су температурске промене драстичне током целе године, често је корисно одабрати изворе топлоте (топлотни понор) које није толико под утицајем тих промене. На пример, основни слој има релативно константну температуру током целе године.
Понекад се утицај мењања годишњих доба може изједначити тако што се топлотна енергија складишти (одузима) у извор топлоте (из топлотног понора) током топлијих (хладнијих) периода. Добро термално складиште има високу специфичну топлоту, такође мора бити у стању да одржи разлику температурне узроковану складиштењем (уклањањем) топлотне енергије. Топлији (хладнији) ваздух брзо ће се одвести и изгубити у простору рецикулационог ваздуха. Међутим, на глобалном нивоу рецикулациони ваздух ради као складиште топлоте.
Претходни пример нас доводи до другог важног фактора који се тиче доброг извора топлоте (топлотног понора). Извор топлоте (топлотни понор) мора имати довољно велику запремине у поређењу са количином топлоте за грејање (хлађење) коју је неопходно обезбедити. Ако је извор топлоте (топлотни понор) премали брзо ће доћи до хлађења (прегревање), што доводи до пада ефикасности система топлотне пумпе.
Топлотна пумпа узима топлоту од (додаје топлоту) топлотног извора (топлотном понору). Промене температуре су неизбежне кад год се топлота додаје или одузима. Када дође до промене температуре, изазваће да у непосредном окружењу, топлота из топлијег подручија креће ка хладнијем подручију при чему дошло до изједначавања температуре. 
Локација и доступност извора топлоте (топлотног понора) у односу на простор су аспекти који ће утицати на рад и цену система топлотне пумпе. Коришћењем извора топлоте (топлотног понора) који је далеко од топлотне пумпе и самих просторија, ће повећати топлотне губитке и укупну цену система. С друге стране, кориштењем извора топлоте (топлотног понора) који је близу локације топлотне пумпе, али тешко приступачан, ће се показати као непрофитабилно.
У стварности је немогуће пронаћи идеалан извор топлоте (топлотног понора). Сваки има предности и недостатке који се морају узети у обзир приликом одлучивања о оптималном извору топлоте (топлотном понору). Због тога је потребно поређење између различитих расположивих извора топлоте (топлотног понора). Како би се одабрао одговарајући топлотни извор (топлотни понор). 
4.1 Ваздух
Ваздух из околине је бесплатан и широко доступан, а и уједно је и најчешћи извор топлоте за топлотне пумпе. Недостатак ваздуха је велики утицај спољашњих услова на њега. Највише је то због прениских температура у одређеним периодима, односно због превеликих температурних разлика, што утиче на повећање потребне енергије за оптимално функционисање. Ниске температуре у извору топлоте узрокују малу температуру расхладног средства. Фактор грејања топлотне пумпе из ваздушног извора ће бити ниске на хладним температурама и на веома ниским температурама могуће је да топлотна пумпа неће радити уопште. [4]

Слика 4.1 Принцип рада топлотне пумпе ваздух-вода
Принцип рада топлотне пумпе ваздух-вода се састоји се из три круга као што може да се види са слике 4.1 и то: први круг – ваздух, други круг – топлотна пумпа, трећи круг – систем грејања.
У првом кругу код топлотних пумпи ваздух-вода вентилатор директно усмерава спољашњи ваздух према испаривачу топлотне пумпе. Фреон који циркулише кроз испаривач преузима топлотну енергију коју предаје ваздух. Охлађени ваздух напушта топлотну пумпу, а фреон циркулише даље.
Други круг започиње на улазу у испаривач, где раствор из првог круга предаје топлоту радном медијуму који протиче кроз други круг у топлотној пумпи. У испаривачу радни медијум испарава преузимајући топлоту из првог круга, и тако у парном стању одлази у компресор. У компресору радни медијум остаје у гасном стању али му се притисак подиже до 23.5 bar-а као и температутура која достиже вишу вредност од температуре потребне за кућни систем грејања и припрему санитарне воде. Такође енергија рада компресора се претвара у топлоту и предаје се радном медијуму. Круг је завршен када радни медијум у течном стању напушта кондензатор и тече кроз експанзиони вентил где му притисак опада на вредност 2.8 бар-а одакле наставља ка испаривачу. У испаривач улази у истом стању као и на почетку претходног циклуса чиме је други круг завршен.
Трећи круг започиме у кондензатору (размењивачу топлоте) где радни медијум у гасовитом стању високог притиска и температуре предаје сву преузету топлоту води, при чему из гасовитог стања прелази у течно стање. Топла вода из система грејања тече кроз грејна тела и загрева објекат или се усмерава ка акумулационом бојлеру за припрему санитарне воде.
Влажност ваздуха утиче на рад топлотне пумпе. Висока влажност ваздуха повећава преноса топлоте топлотне пумпе. Међутим, када је температура ваздуха мања од 0оC, долази до формирања леда на улазу спољашњег ваздуха у топлотној пумпи. У почетку, ледени слој ће побољшати пренос топлоте топлотне пумпе. Како се ледени слој топи, дођи ће до спречавања пренос топлоте и проток ваздуха. Овај проблем појаве леда на размењивачу извора топлоте при ниским температурама решава се увођењем тзв. циклуса одлеђивања (Defrost cycle) који захтева промену смера струјања расхладног флуида помоћу 4-краког вентила. Након топљења наслага леда на размењивачу, топлотна пумпа враћа првобитни смер струјања расхладног флуида . У нормалном режиму грејања, унутрашњи размењивач је топао (расхладни флуид – вода), а спољашњи хладан (ваздух – расхладни флуид). Топлотна пумпа мора бити опремљена опремом за одмрзавање како би се спречило стварање леда. Циклус одлеђивања одузима енергију топлотне пумпе, она се губи и не одлази у круг грејања воде, привремено умањујући одавање топлоте топлотне пумпе и самим тим смањују укупну ефикасност система топлотне пумпе У већини Европских земаља губитак енергије услед циклуса одлеђивања варира између 5 и 13%.[4]
Топлотне пумпе ваздух-вода се користити у крајевима где преовладава блажа клима, односно где температуре не падају прениско, иако новије генерације топлотних пумпи су конструисане тако да могу радити до температуре -25°C.. Ипак нису погодне за крајеве где дуго времена превладавају хладнији климатски услови због смањеног COP-а што значи да су погонски трошкови топлотне пумпе знатније повећани. Препоручују се за уградњу где влада претежно медитеранска клима где оне постижу COP до 5 што значи да су погонски трошкови нижи и самим тиме је време исплативости уградње топлотне пумпе ваздух-вода краће. Топлотне пумпе ваздух-вода постижу и за 10-30% мању сезонску ефикасност него топлотне пумпе које користе воду. [4]
Ове топлотне пумпе се могу користити за грејање чак и у Финској. Међутим, потребан је још један систем грејања како би се отопијо лед који се јављају у хладнијим данима. У Финској, ове топлотне пумпе се често користе у комбинацији са директним електричним грејањем и / или камином. [4] 
4.2 Вода
Вода је добра за складиштење топлоте и има добре особине преноса топлоте. Топлотне пумпе могу користити подземне и површинске воде (језера, реке и окејане) као извор топлоте (топлотни понор). Овде ћемо се посебно бавити изворима топлоте подземних вода и површинских вода (топлотног понора).

Слика 4.2 Шема топлотне пумпе вода – вода за подно грејање и хлађење 

На слици 4.2 је приказан принцип рада топлотне пумпе у систему за подно грејање и хлађење. Из избушеног бунара вода се води у топлотни размењивач у коме се део топлоте из подземне воде преноси на радни медијум који тада испарава. Делимично охлађена вода враћа се у други бунар који је исте дубине као и први тако да се токови подземних вода не ремете. Радна материја, који је сада у гасовитом стању, сабија се компресором и тада отпушта латентну пренету топлоту и предаје је води која циркулише кроз кондензатор и подни систем цеви.
Системи топлотних пумпи са подземним водам имају отворену везу са подземним водам. За овај тип система потребно је избушити две бушотине, једна за усисавање подземне воде, а друга за враћање те воде назад у земљу. У случају грејања се усисава вода која је на вишој температури од грејане просторије при чему се предаје топлота грејној просторији а након тога се охлађена враћа у земљу. У случају хлађења процес је обрнут. Подземна вода се пумпа из усисног бунара у изпаривач топлотне пумпе. Затим се подземна вода поновно убризгава у земљу преко испусног бунара (систем са два бунара) или у површинске воде (систем са једном бушотином). Систем са два бунара и систем са једним бунаром приказани су на слици 4.3. 

Слика 4.3 Топлотне пумпе вода-вода са: а) једним бунаром и б) са два бунара [4]
Подземне воде могу се користити као извор топлоте у подручјима где је доступна. Међутим, доступне подземне воде се тешко регулишу, а системи топлотних пумпи са подземних вода нису веома популарни у Финској. Треба водити рачуна да вода није загађена. Ако подземна вода има висок садржај минерала или микроба, то може проузроковати нагризање и корозију у испаривачу. 
На површинске воде утичу сезонске промене мање него на спољашњем ваздуху, али понекад више у односу на подземне воде. Овде ћемо размотрити случајеве језера и река у Финској.

Дакле, у пролеће и јесени вода у језеру пролази кроз циклус где хладнија вода веће густине тежи да се креће ка дну језера а топлија вода мање густине тежи да се креће ка врху. Због овога може се грубо проценити да је вода на дну језера 4оC. Међутим, температура воде у језеру зависи и од других фактора као што су дубина језера, ветрови, струје и сл. У летњем периоду температура на површина језера може бити 30оC. Чак и на дну језера температура може порасти и до 15оC. Током зиме температура на дну језера може се опадне и на 0oC, врло плитка језера се могу заледити. 
Струјни токови река су јачи, него у језерима. Струјни токови мешају воду тако да се температура воде изједначава, при чему је тешко формирање ледених слојева али не и немогуће. Зими је могуће да температура реке падне испод нуле пре него што се формира ледени слој. 

Слика 4.4 Размењивач топлоте у језеру а) затворени и б) отворени [4]
Постоје два начина кориштења површинске воде као извора топлоте (топлотног понора). Први начина је отворена веза са површинском водом. У систему отвореног размењивача топлоте, површинска вода се пумпа до испаривача топлотне пумпе, као што је код система топлотне пумпе са подземном водом. Други начин је затворена веза са површинском водом. Затворени размењивач топлоте се поставља на дну површинске воде. Вода или смеша воде и антифриза циркулише између размењивача топлоте и топлотне пумпе. Да би се спречило пуцање цеви у пролећном периоду када долази до топљења леда, цеви морају бити причвршћене на дну. Ова два начина су приказане на слици 4.4. 
4.3 Земља
Земља споро одаје топлоту околини у односу на ваздух или површинску воду. Основна функција земље је складиштење топлотне енергије током целе године, док размена топлоте зависи од коефицијента топлотне проводљивости, густине, састава земљишта, као и од многих других фактора. Температуре на дубини од око 1,2 - 1,5 метара током читаве године су релативно сталне и крећу се између -5°C и 15°C у Скандинавским земљама. 
За посредни медијум користе се радни флуиди или гликолне смесе које имају ниску температру леђења. Оне онемогућавају смрзавање у цевима и смањивање падова притиска при струјању радног медијума кроз цеви.

Слика 4.5 Принцип рада топлотне пумпе земља-вода

Принцип рада топлотне пумпе састоји се из три круга као што може да се види са слике 4.5. У првом кругу раствор мешавине воде и антифриза безопасног за околину, циркулише у дугим пластичним цевима које су постављене унутар земљишта (зависности од типа). Топлота се генерисана у земљи (тлу) и предаје размењивачу топлоте односно раствору који циркулише. При чему је рад другог и трећег кола исти као и код топлотних пумпи ваздух-вода јер се ради о кругу топлотне пумпе и систему грејања о коме је већ било говорено у педходном тексту. Ако се прескочи први круг, принцип рада ове топлотне пумпе је исти као код топотне пумпе ваздух -вода.
За коришћење топлоте земљишта постоје два основна конструкциона решења размењивача топлоте:
· хоризонтално постављени размењивачи топлоте,
· вертикално постављени размењивачи топлоте.
Путем хоризонтално постављеног размењивача топлоте или путем вертикално постављеног размењача топлоте, акумулирана топлота земље се путем радног флуида преноси до размењивача топлотне пумпе.
Коришћењем топлотне пумпе са хоризонтално постављеним размењивачем топлоте мора се водити рачуна о величини простора које ће постављени размењивач топлоте заузимати, а основна вредност за димензионисање постављеног размењивача топлоте је снага топлотне пумпе.
Земљина кора обезбеђује извор топлоте (топлотни понор) са стабилнијом променом температуре у односу на тло. Помоћу вертикално постављеног размењивача топлоте одузима се енергија из земљишта на великим дубинама. Код овог система примаран је топлотни ток земљане коре, а не директно сунчево зрачења као код топлотних пумпи са хоризонтално постављеним размењивачем топлоте. На овај начин добија се приближно константна температура извора топлоте током целе године. 
Tоплотнe пумпe земља-вода имaју предност константног COP-а и топлотни капацитет без варијација узрокованих спољашњим климатским условима, али представљају и велику инвестицију, које је узроковано бушењем и копањем за постављање цеви размењивача топлоте. Топлотна пумпа нема нуспродукте свога рада и тиме је еколошки у потпуности прихватљива.
5. Употреба топлотних пумпи у Скандинавским земљама

5.1 Климатски услови

Скандинавија је велика регија северне Европе која се састоји углавном од скандинавског полуострва. У Скандинавске земље спадају: Норвешка, Шведска као и њени суседи Данска и Финска поред ових земаља и Исланд спада у део овог региона.
Европска референца за климатске услове географски дели Европу у три зоне: хладнију, просечну и топлију климатску зону. Најједноставнији метод за одређивање климатске зоне неке земље је консултација мапе климатских зона (слика 5.1).

Слика 5.1 Карта климатске зоне [8]
На карти се може видети да се Данска налази у "просечној" климатској зони, док се Норвешка, Шведска и Финска налазе у "хладнијој" климатској зони. Исланд је у "хладнијој" климатској зони, али није приказан на слици 5.1.
Скандинавске земље имају умерену Арктичку климу, која је блаже од других локација на истој географској ширини. Данска и приморска подручја Јужне Норвешке, Исланда и Западне Шведске доживљавају само повремене мразове и снег током зиме. Током лета Данска, Шведска, Норвешка и Финска су пријатно топле, са дневним температурама у распону 15-30°C. У планинама и дуж западних обала, време је углавном нестабилније. Финска има најстабилније сунчано време у току лета. Уопште, даље у унутрашњости, већа је разлика између лета и зиме. Док се код западне Норвешке једва примећује да температура варира између лета и зиме, у Финској температура повремено пада испод -20 °C чак и на југу, са -50 °C. Северна Норвешка и Шведска имају једнако хладне зиме. 
5.2 Примена обновљивих и необновљивих извора енергије

Скандинавске земље учиниле су значајан напредак у коришћењу обновљивих извора енергије у последње две деценије. Самим тим су смањиле емитују штетних гасова са ефектом стаклене баште у односу на друге развијене земље, сличне величине. У просеку, Скандинавске земље генеришу електричну енергију из обновљивих извора енергије четири пута више на нивоу земаља OECD-а (Организација за економску сарадњу и развој). Ово се односи на њихову мању зависност од фосилних горива. Међутим, њихова потрошња енергије по глави становника је међу највећим у свету.
Постоје значајне варијације између земаља и региона углавном као резултат расположивости самих природних ресурса. Исланд и Норвешка скоро искључиво заснивају своју производњу електричне енергије на обновљивим изворима енергије, док у Норвешкој хидроенергија чини скоро 100% укупне производње електричне енергије из обновљивих извора. У Исланду, хидроенергија чини око 76% укупне снабдевања електричном енергијом, док остатак потиче од геотермалне енергије. 
У Данској, термоелектране су главни извор производње електричне енергије, док се око 30% електричне енергије добија из обновљивих извора енергије, од којих се око 64% генерише из енергије ветра, док остатак долази од чврсте биомасе и комуналног отпада. Ово подразумева да се око 20% укупне количине електричне енергије производи из снаге ветра.
У Финској и Шведској биомаса и хидроелектрана су главни извор обновљивих извора енергије, који заједно чине око 35,5% у Финској и 55% у Шведској од укупне производње електричне енергије. Хидроенергија у Шведској чини око 84,6% укупне електричне енергије произведене из обновљивих извора енергије док је у Финској та бројка приближно 58%. Међутим, за разлику од Скандинавских суседа, Гренланд још увек потпуно зависи од необновљивих извора енергије за производњу електричне енергије као што се може видети на слици 5.2.
Што се тиче генерисања хидроенергије, Скандинавски региони, посебно на југу, доминирају захваљујући расположивости одговарајућих хидролошких извора. Шведска, напротив, има различите изворе снабдевања, с обзиром на то да хидроелектране доминирају на северу, док главни урбани регијони на југу добијају енергију из нуклеарних електрана. Норвешка, Исланд и Шведска имају могућност експанзије производње електричне енергије базиране пре свега на хидроенергији.
У Финској, нуклеарна енергија је доминантна на југу, заједно са термоелектричном производњом из природног гаса и биомасе. Производња електричне енергије из хидроелектрана у Финској је минимална и углавном се налази у северним регионима земље.

Слика 5.2 Производња електричне енергије из обновљивих и необновљивих извора енергије1[9]
Релативно високи трошкови грејања, због хладне климе у комбинацији са ретком распрострањењошћу становништва и генерално високим приходима, се сматрају главним факторима високе потражње за обновљивим изворима енергијом. 
Индустријски сектор је главни потрошач на Исланду (76,8%), затим Финска (52,6%), Норвешка (45,8%), Шведска (41,2%) и Данска (26,7%). Металуршка индустрија је међу енергетски интензивним индустријама у Скандинавским земљама, посебно на Исланду, али и у Норвешкој и Шведској.
Метрополитанске регије у Скандинавским земљама са највишом потрошњом електричне енергије су Стокхолм (20,5 TWh), Вестра Јеталанд (19,8 TWh), Осло и Акерсхус (16,1 TWh), Хордаланд (13,4 TWh), Uusimaa - Нова Земља (13,2 TWh) и Скане (12,6 TWh). Потрошња електричне енергије у индустриским секторима за ове регионе, Стокхолму (49,8%), Осло и Акерсхус (42,1%) и Uusimaa - Нова Земља (42,7%) итд. 
Домаћинства такође представљају значајан део укупне потрошње електричне енергије у метрополитанским регионима: Осло и Акерсхус (48,5%), Скане (35,9%), Uusimaa - Нова Земља (35,6%), Стокхолму (31,5%) и Вестра Јеталанд (28,5%).

Слике 5.3 Употреба и производња електричне енергије по регијонима [9]
Индустрија троши значајан удео електричне енергије, посебно у Исланду и Финској што је приказано на слици 5.3. Као последица доступности природних ресурса за ове индустриске делатности, региони са високом потрошњом енергије од стране индустријског сектора често се налазе у најсевернијим регионима Шведске и Финске или дуж западне обале Норвешке.
С обзиром на количину произведене нафте у Данској, нафта је несумњиво најважнији извор необновљиве енергије, након чега следе обновљиви извори енергији (углавном енергија ветра, хидроенергија и геотермална енергија), нуклеарна енергија, угаљ и гас.
Норвешка и у одређеној мери и Данска су извозници нафте и гаса. Исланд и Норвешка међутим једва подмирују било који од својих примарних потреба за фосилним горивима.
Скандинавске земље имају добар приступ обновљивим изворима енергије, као и ефикасну националну енергетску политику.
Шведска и Финска користе нуклеарну енергију као главни извор производње електричне енергије. Од почетка деведесетих година Шведски енергетски сектор је функционисао под претпоставком да ће нуклеарна енергија бити укинута. У јулу 2010. године, међутим, ова одлука је преокренута када је Шведска влада уклонила забрану изградње нових нуклеарних реактора. Ипак, знатна неизвесност и даље постоји у вези са питањима нуклеарног развоја у Шведској због огромних трошкова изградње нових реактора. Осим тога, два додатна питања остају без одговора. Наиме, који су стварни трошкови складиштења нуклеарног отпада и ко је одговоран за покривање трошкова велике несреће.
У Финској, нови програм нуклеарне изградње је у току и од 2002. године када је одобрена изградња новог нуклеарног реактора (Олкилуото 3), како би се допунила четири постојећа реактора у земљи. Међутим, изградња Олкилуото 3 је одложена, а пројектована је да буде завршена 2012. године. Финска влада је такође прелиминарно одобрила изградњу Олкилуото 4 док је додатни реактор пројектован за изградњу у северној Финској.
Скандинавске земље имају јаку позицију широм света у енергетским иновацијама захваљујући снажној националној подршци за овај сектор. Ове земље чине више од 30% тржишта када је реч о производњи технологије везане за енергију ветра. Иновације у биоенергији су такође јаке и које имају удео од скоро 30% од укупне производње топлоте и енергије на бази биомасе у индустријализованом свету. Енергетске иновације су веома важна привредна активност у Скандинавским земљама, које представљају приближно 6% укупних прихода и запослености у региону, док извоз енергетских технологија и опреме чини око 5-9% укупног индустријског извоза.
Шведска, Финска и у мањој мери Данска показују снажну позицију у погледу иновација у биоенергији. Главни разлог због кога су Шведска и Финска јаке у биоенергији су постојање њихових високо развијених индустрија шумарства, што омогућава лаку доступност биомасе.
Данска је лидер у области ветроелектрана а самим тим и важан извозник ове технологије. Норвешка, са друге стране, стекла је репутацију у индустрији соларне енергије кроз развој и производњу компоненти које снабдевају унутрашње тржиште. Норвешка је такође јача у малим хидро-базираним технологијама у односу на Скандинавске суседе.
Пошто су одређени обновљиви извори енергије експлатисани у толикој мери да је могућност даљег проширења капацитета ограничена, као што је то сада случај у Данској у погледу енергије ветра. Самим тим Скандинавске земље теже да улажу и у друге обновљиве изворе енергије.
5.3 Заступљеност топлотних пумпи
Заступљеност топлотних пумпи у Скандинавским земљама се разликује од самих припадница тих земаља. Првенствено од врсте топлотне пумпе која се примењује у одређеним крајевима као и од климатске зоне саме земље. Један од фактора је и цена електричне енергије као и сама приступачност других извора енергије који су повољнији и приступачнији за примену у односу на топлотне пумпе. 
Током 1990. године па све до 2000. године, топлотне пумпе су биле мање примењиване у Норвешкој и Финској. Топлотне пумпе у Шведској су биле примењиване али не као у данашње време. У Данској и Исланду топлотне пумпе се нису примењивале у овом периоду. Након 2000. године топлотне пумпе су доживеле наглу експанзију у Шведској, Норвешкој и Финској. Али у Данској и у Исланду топлотне пумпе доживљавају благу експанзију. 

Слика 5.4 Годишња продаја топлотних пумпи у Норвешкој. 1996-2015. [10]
У Норвешкој до краја 2015. године, укупнан број постављених топлотних пумпи достигао је број од 900.000 што је ударац за земљу сa популацијом од 5,1 милиона становника, и самим тим 1/3 становништва у Норвешкој користи топлотне пумпе (видети слику 5.4). Нај заступљеније топлотне пумпе у Норвешкој су топлотне пумпе ваздух-ваздух после њих топлотне пумпе ваздух-вода а затим и све остале. Број годишњих инсталација топлотних пумпи је у 2015. био десет пута већи него у 2000. години. 

Слика 5.5 Годишњи број уграђених топлотних пумпи у Финској [11]
У Финској је до краја 2015. године, укупнан број постављених топлотних пумпи достигао број од 720.000. Док се у наредним годинама очекује још већи број топлотних пумпи. Нај примењивије топлотне пумпе у Финској као што је приказано на слици 5.5 су ваздух-ваздух топлотне пумпе затим топлотне пумпе ваздух-вода, топлотне пумпе са отпадним ваздухом а након њих и сви други типови топлотних пумпи.

Слика 5.6 Годишња продаја топлотних пумпи у Шведској 1981-2013 [12]
У Шведској је постављен велики број топлотних пумшпи као и у њеним суседима. Нај заступљеније топлотне пумпе су ваздух-ваздух топлотне пумпе а затим топлотне пумпе за извором топлоте из земљишта а након њих и сви други типови топлотних пумпи који су приказани на слици 5.6. 

Шведска је прва примењивала топлотне пумпе у односу на друге Скандинавске земље. И такође их је прва користила у систему даљинског грејања. У периоду од неколико година почетком осамдесетих година инсталирани капацитети великих електричних котлова у индустријским системима и системима даљинског грејања порастао је на око 3400 МВ у Шведској. Новоизграђени велики електрични котлови и топлотне пумпе заменили су кориштење мазута у CPH постројењима и котловима за производњу топлоте у системима даљинског грејања. 
Проценат топлоте која се генерише од електричних котлова и топлотних пумпи приказана је на слици 5.7. Овај дијаграм показује да су електрични котлови и топлотне пумпе током осамдесетих брзо узимале значајан удео у снабдевању топлотом. Највеће снабдевање топлотом се појавио 1990. године када је више од једне трећине снабдеване топлоте дошло од електричних котлова и топлотних пумпи. Тренутно је овај удио пао на око десет процената, при чему се ових десет процента остварено од великих топлотних пумпи. Употреба електричних котлова била је неповољна због високих цена електричне енергије и пореза током последњих година. 

Слика 5.7 Годишњи проценат снабдевене топлоте у Шведском систему даљинског грејања од електричних котлова и топлотних пумпи, 1970-2013. [13]
Ниједна друга земља нема исту или већу количину капацитета топлотних пумпи инсталираних у системе даљинског грејања него у Шведској. У Данској 2013. године постоји 14 топлотних пумпи са механичком компресиом паре укупног капацитет од 22 МW, са додатних 18 МW у фази планирања.
Одговарајући подаци за апсорпционе топлотне пумпе су 17 инсталација са укупним капацитетом од 56 МW. У Норвешкој је пуштено у погон неколико инсталација топлотних пумпи, једана у Сандвику 1989, са две јединице за грејања и хлађења капацитета од 13 МW и 9 МW, респективно. Једна топлотна пумпа инсталирана је 2005. године у Ослу, која користи отпадну канализациону воду као извор топлоте. Капацитет ове јединице је 18,4 МW, што је чини једном од већих топлотном пумпом на свету која користи отпадну канализациону воду. 
Једна од највећих топлотних пумпи на свету која користи амонијак, природно расхладно средство снаге 15 МW, је почела са радом у 2011 Драмену. У Хелсинкиу (Финској) је 2006. године инсталиран велики број топлотних пумпи укупне топлотне снаге од 90 МW.

Слика 5.8 Годишњи капацитети топлоте великих топлотних пумпи према изворима топлоте, 1981-2013. [13]
Прва велика топлотна пумпа постављена је 1981. године у Шведски систем даљинског грејања. Током наредних неколико година капацитети су се повећавали све до 1997. при чему је топлотни капацитет на годишњем ниво достигао 1439 МW. Јасно је да топлота из отпадних вода представља највећи део топлотних капацитета, а затим на другом месту су површинске и подземне воде и на трећем месту је вишак топлоте из индустриских процеса.
Укупан капацитет топлоте који се добија из вишка топлоте из индустриских процеса у анализираном временском периоду износио је 196 МW, а до 2013. године овај капацитет је смањен на 86 МW, што преставља велико смањење и то од 56%. Што се тиче 203 МW капацитета који су угашени до 2013. дистрибуција према извору топлоте за ове капацитете је: 36% вишак топлоте из индустриских процеса, 34% отпадне воде, 26% површинске и подземне воде и 4% осталих извора топлоте. Ово смањење у односу на изворе топлоте се може видети на слици 5.8, пошто је смањење капацитета донекле равномерно распоређено међу три највећа извора топлоте.

Слика 5.9 Годишња произведена топлота од великих топлотних пумпи према изворима топлоте, 1981-2013. [13]
Као што се и очекивало, произведена топлота прати сличан развој у односу на укупне топлотне капацитете. Међутим, од 2000. године постоји снажнији пад произведене топлоте, види слику 5.9. Највећа вредност произведене топлоте од вишка топлоте из индустриских процеса се десила 1990. и достигла је вредност од 984 GWh. Док у 2013. години, ова вредност износила само 59 GWh. Дакле, смањење је износило 94%. Одговарајућа релативна смањења произведене топлоте од површинских и подземних вода, отпадних вода и осталих извора топлоте су 47, 44 и 29%, респективно. Ово указује да је релативно смањење произведене топлоте у односу на изворе топлоте знатно веће за вишак топлоте из индустриских процеса него за друге изворе топлоте.
Према овим анализама, стопе смањења су знатно веће за произведену топлоту у односу на топлотне капацитете. Тада закључујемо да је смањење годишње произведене топлоте засновано на смањењу капацитета и мањем броју радних сати у току године за капацитете који су још увек у употреби. Стопа смањења је достигла највиши ниво за вишак топлоте из индустриских процеса. Стога, површинске и подземне воде, отпадне воде и други извори топлоте се могу посматрати као дуготрајнији и стабилнији извори топлоте.
5.4 Дискусија о политици која подржава топлотне пумпе
Почевши од седамдесетих година и након "нафтне кризе", сигурност снабдевања је скочила на врх. Ово се материјализовало у производњи електричне енергије од угља у Данској, док је у Шведској и Финској изабрана нуклеарна енергија. У Норвешкој ова криза је решена обимном изградњом брана и хидроелектрана. Током седамдесетих, Исланд је био сведок ширења хидроенергије, као и геотермалне енергије, извор који је експлоатисан за даљинско грејање још од 1930-их. [19]
Као резултат еколошких проблема током осамдесетих и деведесетих, обновљиви извори енергије прогресивно су заменили угаљ - углавном ветропарковима у Данској и даљинско грејање на бази биомасе у Шведској и Данској. У Финској и Норвешкој, свеукупно повећање кориштења обновљивих извора енергије. Најважнији изузетак је у производњи топлоте од стране Финских индустрија где је биомаса постаје важан извор енергије. [19]
Ова експанзија створила је знатан пораст производње електричне енергије и на тај начин увођење дугорочног вишка електричне енергије у Шведскoj. Суфицит се не може извозити у друге земље, с обзиром на то да је тренутни извозни капацитет премали, па је вишак морао да се апсорбује унутар земље. Да би се искористио суфицит, покренута су четири поступка: (a) увођење електричних грејача у постојеће котлове на нафту, (b) повећана промоција електричних котлова и топлотних пумпи за замену котлова на нафту у породичним кућама, (c) увођење великих електричних котлова за индустријске потребе и (d) увођење великих електричних котлова и великих топлотних пумпи у системе даљинског грејања. Након преходних наведених поступака одигравају се још два који су засновани на привременој употреби и то када се фосилна горива не користе за производњу електричне енергије. Да би се обезбедило увођење поступака (c) и (d), уведене су корисне субвенције за велике електричне котлове у виду смањења електричног пореза и избора између два различита типа финансијске подршке од електропривредних компанија. Такође је одобрена државна инвестициона субвенција за топлотне пумпе свих величина. [13]
Данска има циљ да укине нафтне и гасне котлове до 2035. године. Очекује се да ће топлотне пумпе играти кључну улогу у постизању циља. Захтеви за топлотне пумпе у Данским грађевинским прописима (BR10) 2 BR10 укључују захтеве за ваздух- ваздух и ваздух-вода топлотне пумпе. Потребно је да топлотне пумпе ваздух-ваздух имају ефикасност у режиму грејања немање од 3,6, што одговара класи А енергетске ознаке. Ово је сада еквивалентно минималном захтеву енергетске ефикасности постављеној прописом у Европској Унији (EU). Топлотне пумпе ваздух-вода морају имати номинални фактор снаге не мање од захтева прописаних од стране Данске енергетске Агенције (DEA) која зависи од величине и система грејања. Услови DEA су амбициознији од захтјева EU за еколошких аспеката за топлотне пумпе ваздух-вода. [8] [20]
Данска промовише коришћење топлотних пумпи смањујући фиксне трошкове електричне енергије. За потрошаче којима је потрошња енергије обично изнад 4000 kWh као и корисницима топлотних пумпи, смањена је цена јединица електричне енергије на 0.0419 DKK по kWh уместо на 0.8087 DKK по kWh нормалне цене (без PDV-a), снижење накнаде је за 2015. годину. [8] [19]
Норвешка има циљ да укине нафтне котлове до 2020. године. Очекује се да ће обновљиви извори енергије и топлотне пумпе играти кључну улогу у постизању циља. Enova је организација која подржава еколошке и енергетске акције и нуди субвенције за енергетски ефикасна побољшања код потрошачa. Enova подржава инвестициона улагања у топлотне пумпе по домаћинствима од 2003. године. Иако је подршка за топлотне пумпе ваздуха-ваздуха завршена 2006. године, субвенције Enova се и даље могу користити за топлотне пумпе вода-вода. Потрошачи након уградње система топлотне пумпе могу послати рачун или фактуру како би остварили субвенцију. Потрошачи могу добити субвенције између 10.000-20.000 NOK за топлотне пумпе ваздух-вода и између 20.000-30.000 NOK за топлотне пумпе вода-вода. Уколико потрошачи уграде мерач енергије, они могу добити и додатне субвенције. Енова такође подржава комерцијалне компаније (топлане и сл.) да улажу у обновљиве изворе енерије као и у топлотне пумпе. [8] [19]
Топлотне пумпе нису пронашле велику примену на Исланду, пошто је повољнија примена геотермалних вода за загревање простора. Субвенције за грејање електричном енергијом и нафтом такође су довеле до неповољног улагања у топлотне пумпе.Међутим, постављено је ново законодавство које корисницима субвенционисаног електричног грејања омогућава допринос побољшању или конверзацији свог система грејања. Допринос одговара субвенцијама преко 8 година. Сматра се, вероватно, да ће топлотне пумпе постати конкурентне у оним подручима земље где није могућа примена геотермалних вода. На овим местима, топлотне пумпе се могу користити за замену или смањење употребе директног електричног грејања. [19]
5.5 Oквирна годишња потрошња енергената у сезони грејања 
Примере за Скандинавске земље и Србију ће се узети из табеле 2 и то класе: A, B, C, D енергетске ефикасности зграда. Површина просторија у којима се троши топлотна енергија за загревање ће у оба случаја износити Аg=200m2. Радиће се прорачун оквирне потрошње енергената потребних за грејање у Србији и као примери енергената ће бити: земни гас, суво дрво, мазут и пелет, поред овога и прорачун трошкова грејања преко: система даљинског грејања, система грејања на електричну енерију и топлотне пумпе. 

За Скандинавске земље ћемо се базирати на прорачуну потрошње електричне енергије за остваривање рада топлотних пумпи као један од најзаступљенијих видова грејања у Скандинавији. 
Табела 2 Класе енергетске ефикасности зграда [14]
	Класа
	Енергетски индикатор за грејање [kWh/m2god]
	Напомена

	A
	0-30
	Најбоља енергетска ефикасност (пасивне куће)

	B
	31-50
	Висока енергетска ефикасност

	C
	51-70
	Енергетски ефикасне зграде

	D
	71-120
	Просечна енергетска ефикасност

	E
	121-160
	Незадовољавајућа енергетска ефикасност

	F
	161-200
	Врло енергетски неефикасне зграде

	G
	201-
	Потпуна енергетска неефикасност


Улазни подаци за даљи прорачун су:

· енергетски индикатори грејања за класе А, B, C, D –> qA=15kWh/m2god, qB=40kWh/m2god, qC=60kWh/m2god, qD=100kWh/m2god и
· површина просторије која се греје –> Аg=200m2.
Прорачун потрошње топлотне енергије за грејање објекта у току грејне сезоне:

Табела 3 Доња топлотна моћ и просечна цена енергената [15] [16]
	Енергент
	Доња топлотна моћ kWh/m3
	Доња топлотна моћ kWh/kg
	Доња топлотна моћ MJ/kg 
	Просечна набавна цена

	Земни гас

	9,26
	
	33,5
	33 RSD/m3

	Суво дрво(<15 H2O)


	
	4,08-4,65

	14,7-16,74
	4600 RSD/m3

	Пелет

	
	4,3-4,9
	18
	21000 RSD/t

	Уље за ложење средње С(Мазут)
	
	11,11
	40
	51 RSD/kg


Израз по коме ћемо рачунати укупну годишњу потрошњу енергената за грејање објекта:

(14)
где су:
· Δhd – доња топлотна моћ горива, MJ/kg,
· η – укупни степен корисности система грејања.
Годишња потрошња гасног котла:
· укупни степен корисности система грејања на гас –> ηg = 0,92. 
Укупна годишња потрошња земног гаса за грeјањe објекта: 

Трошкови набавке енергента:

Годишња потрошња котла на суво дрво:

· укупни степен корисности система грејања на суво дрво –> ηsv = 0,75, 
· специфична запремина сувог дрвета ν = 0,0025m3/kg. 

Укупна годишња потрошња сувог дрвета за грeјањe објекта: 

Трошкови набавке енергента:

Годишња потрошња котла на пелет:
· укупни степен корисности система грејања на пелет –> ηp = 0,80. 
Укупна годишња потрошња пелета за грeјањe објекта: 

Трошкови набавке енергента:

Годишња потрошња котла на мазут:
· укупан степен корисности система грејања на суво дрво –> ηm = 0,85. 
Укупна годишња потрошња мазута за грeјањe објекта: 

Трошкови набавке енергента:

Годишња потрошња система даљинског грејања:
Напомена: подаци су узети за град Крагујевац, а грејање се наплаћује по квадратном метру грејане површине и износи 84,14RSD/m2 свих 12 месеци у току године. (извор: Енергетика д.о.о. Крагујевац).

Годишња потрошња система грејања на електричну енерију:
Табела 4 Цена струје за домаћинства (без 20% ПДВ-а и без попуста) 
	Домаћинство и остала потрошња 0,4kV
	Једно тарифно мерење
	Виша тарифа
	Нижа тарифа

	
	RSD/kWh
	RSD/kWh
	RSD/kWh

	Зелена зона до 350 kWh
	5,108
	5,840
	1,460

	Плава зона од 351-1600 kWh
	7,568
	8,760
	2,190

	Црвена зона преко 1600 kWh
	15,330
	17,520
	4,380


На основу табеле 4 ће бити израчунати трошкови електричне енергије која топлотна пумпа и систем грејања на електричну енерију троше у Србији.
Напомена: ове зграде имају двотарифно бројило и самим тим препоствљамо да је потрошња електричне енергије потребна за рад система грејања на струју у вишој тарифи 80% док је у нижој 20% 
Трошкови електричне енергије потребни за рад система грејања на електричну енергију:

Годишња потрошња топлотне пумпе:
Цена електричне енергије у Скандинавским земљама се тарифира према потроши у домаћинствима и потрошњи у индустрији, немају зелену, плаву и црвену зону већ је цена фиксна за дефинисану тарифу.

Табела 5. Цене електричне енергије за другу половину године од 2014-2016 (EUR по kWh) [18]
	Домаћинства
	Индустрија

	Година
	2014
	2015
	2016
	2014
	2015
	2016

	Данска
	0,304
	0,304
	0.308
	0.097
	0.091
	0.094

	Финска
	0,154
	0,153
	0,155
	0,072
	0,071
	0,069

	Шведска
	0,187
	0,187
	0,195
	0,067
	0,059
	0,066

	Норвешка
	0,166
	0,143
	0,163
	0,081
	0,069
	0,081

	Исланд
	0,116
	0,127
	0,148
	-
	-
	0,065


На основу табеле 5. ће бити израчунати трошкови електричне енергије које топлотне пумпе троше у Скандинавији.
Трошкови електричне енергије потребни за рад топлотне пумпе у Данској:

Трошкови електричне енергије потребни за рад топлотне пумпе у Финској:

Трошкови електричне енергије потребни за рад топлотне пумпе у Шведској:

Трошкови електричне енергије потребни за рад топлотне пумпе у Норвешкој:

Трошкови електричне енергије потребни за рад топлотне пумпе у Исланду:


[image: image100.wmf]god

RSD

kWh

RSD

god

kWh

kWh

RSD

Q

C

g

A

A

17760

76

,

17

3

3000

76

,

17

5

=

×

=

×

=

e



[image: image101.wmf]god

RSD

kWh

RSD

god

kWh

kWh

RSD

Q

C

g

B

B

47360

76

,

17

3

8000

76

,

17

5

=

×

=

×

=

e



[image: image102.wmf]god

RSD

kWh

RSD

god

kWh

kWh

RSD

Q

C

g

C

C

71040

76

,

17

3

12000

76

,

17

5

=

×

=

×

=

e


[image: image103.wmf]god

RSD

kWh

RSD

god

kWh

kWh

RSD

Q

C

g

D

D

118400

76

,

17

3

20000

76

,

17

5

=

×

=

×

=

e


Трошкови електричне енергије потребни за рад топлотне пумпе у Србији:

где су: 
· усвојен фактор грејања –> εg = 3.
Табела 6 Табеларни приказ трошкова електричне енергије која топлотна пумпа троши у Скандинавским земљама и Србији за зграде класа A, B, C, D у сезони грејања (RSD/god)
	Државе
	Класа А
	Класа B
	Класа C
	Класа D

	Данска
	36960
	98560
	147840
	246400

	Финска
	18600
	49600
	74400
	124000

	Шведска
	23400
	62400
	93600
	156000

	Норвешка
	19400
	51725,33
	77588
	129313,33

	Исланд
	17760
	47360
	71040
	118400

	Србија
	7446
	39712 
	59568 
	99280 


Табела 7 Табеларни приказ трошкова енергената и система грејања у Србији за зграде класа A, B, C, D у сезони грејања (RSD/god)
	Врста енергента
	Класа А
	Класа B
	Класа C
	Класа D

	Природни гас
	11599,5
	30934,2
	46404,6
	77338,8

	Суво дрво
	10697,6
	28523
	42790,35
	71318,4

	Пелет
	16071,3
	42857
	64287,3
	107142

	Мазут
	16202,7
	43202,1
	64805,7
	108012,9

	Систем даљинског грејања
	201936
	201936
	201936
	201936

	Електрична енергија
	44676
	119136
	178704
	297840

	Електрична енергија (топлотне пумпе)
	7446
	39712
	59568
	99280


У Србији је најповољније користити топлотне пумпе за зграде класе А због повољности цене електричне енергије у плавој зони. Инвестициони трошкови како за топлотну пумпу тако и за изградњу зграде класе А су веома високи, тиме је њихова примена у Србији ограничена. За остале зграде је најповољније користити котао на сува дрва, иако је овај начин најповољнији за грејање његов утицај на животну средину је веома велики и самим тим би требало избегавати његову примену. Најскупљији вид грејања у Србији је на систему даљинског грејања када говоримо о Класама A, B, C зграда, док је за зграде класе D, најскупљији вид грејања је на електрични котао 
 У Скандинавским земљама топлотне пумпе су најнеповољније за примену у Данској због саме цене електричне енергије. У Исланду је најјефтинија цена електричне енергије али због велике приступачности геотермалне енергије топлотне пумпе нису нашле велику примену у овој земљи, док у Финској њихова примена све више расте, за разлику од Норвешке и Шведске.
6. Предности и недостаци примене топлотних пупми
Као и сваки уређај и топлотне пумпе имају своје предности и недостаке. Предности топлотних пумпи се односи на њихову ефикасност као и њихов утицај на животну средину. Док њихови недостаци се односе на: инвестиционе трошкове, потребан простор за изградњу система топлотних пумпи као и њиховог утицаја на промену температуре топлотног извора (топлотног понора). Поред ових поменутих предности и недостатака постоје и многи други који ће бити поменути даљим текстом.
Топлотне пумпе имају широку примену у грађевинарству (грејање, хлађење и припремање топле санитарне воде) у индустрији за разноврсне технолошке процесе (хлађење и гријање производа, постизање виших температура у технолошком процесу) као и у многим другим привредним гранама. Гријање и хлађење преко обновљивог извора енергије је корак испред свих других извора енергије и самим тим спадају у најефикусније системе грејања и хлађења.
6.1 Економски аспекти
Као и сваки систем грејања (хлађења) и топлотне пумпе сносе одређене трошкове. И ово представља одлучујући део за избор система грејање (хлађење). Топлотне пумпе у односу на друге системе грејања имају предност у томе што су трошкови одржавања повољнији док су инвестициони трошкови високи. Самим тим топлотне пумпе налазе примену у развијеним земљама. Док у мање развијеним земљама као што је Србија топлотне пумпе не доживљавају велику експанзију. Скандинавске земље поред високог животног стандарда имају и велику производњу електричне енергије што их чини идеалним за примену топлотних пумпи.

Трошкови који се јављају за сваки систем грејање (хлађење) може се поделити у две групе: инвестиционе трошкове и трошкове одржавања. Инвестиционе трошкове укључују цену опреме, трошкове инсталације и многе друге трошкове. Ови трошкови су почетни трошкови при пројектовању грејања (хлађења). 
Трошкови одржавања укључују трошкове горива, трошкове одржавања опреме и све остале трошкове који су потребни да би систем правилно функционисао. Ови трошкови настају током рада система гријање (хлађења) и на њих утичу промене цене енергента.
Једноставно је погледати само инвестиционе трошкове и тврдити да је систем гријања (хлађења) јефтинији. Међутим, како би добили бољу слику о томе колико ће систем коштати дугорочно, важно је проценити и трошкове одржавања. Лоша процена трошкова може довести до избора система за гревање (хлађење) који је премали, превелики или тежак за рад. Иако је економска процена система важна, постоје неке предности које се не могу квантификовати у готовини.
6.2 Еколошки аспекти
Еколошки аспекти топлотних пумпи и система за грејање (хлађење) могу бити веома сложени. Да бисмо видели укупан еколошки ефекат система, морали бисмо да пратимо пуни радни циклус система. Почетак анализе радног циклуса могао би почети на стварању потребних сировина и завршити на коначној рециклажи и одлагању система. Ова врста анализе би трајала веома дуго. Једна тачка која би могла бити лакша за разматрање на појединачном нивоу је еколошки ефекат који ће систем имати током свог радног века.
Топлотне пумпе у односу на друге системе грејања (хлађења) имају предност у томе што топлотну енергију не добијају из фосилних горива већ из воде, земљишта, ваздуха или другог извора топлоте (топлотног понора), али користе примарну енергију за њихово функционисање. Они троше мање примарне енергије у односу на друге конвенционалне системе и оне представљају важну технологију за смањење емисије гасова који негативно утичу на животну средину, као што су угљен диоксид СО2, сумпор диоксид SО2 и оксиди азота NОX. Међутим, свеобухватни утицај на заштиту животне средине зависи од начина на који је електрична енергија произведена.
Такође топлотне пумпе утичу на промену температуре топлотног извора (топлотног понора) али у незнатној мери и самим тим њихов негативан утицај на животну средину у овом погледу је занемарљив.
6.3 Технички аспекти

Технички аспекти се односе на смештајни простор, поузданост у раду, прилагодљивост примене, итд. Технички аспекти топлотних пумпи и система грејања (хлађења) зависе првенствено од избора топлотног система или топлотне пумпе.
Када говоримо о топлотним пумпама њихове предности у односу на друге системе грејања (хлађења) је поузданост у раду, једноставно одржавање, прилагодљивост примене, нечујност током рада итд. 
Код поузданости рада се подразумева правилно фукционисање топлотне пумпе током целе године. Одржавање топлотне пумпе је веома једноставно у односу на друге системе грејања. Током рада топлотне пумпе неправи буку као други системи грејања.
Главни недостатак топлотних пумпи у смислу техничког аспекта је потреба за великим расположивим простором када говоримо о топотним пумпама земља-вода и вода-вода. Топлотне пумпе ваздух-вода су највише изложене спољашњим условима. Као и сви други аспекти и овај аспект се мора узети у обзир како би се одабрала одговарајућа топлотна пумпа за задате потребе.
6.4 Енергетски аспекти

Предност топлотних пумпи је однос уложене и добијене енергије, првенствено због чињенице да треба уложити само мали део укупне топлотне енергије. Од 100% енергије коју генерише топлотна пумпа 75-80% се добија из околног окружења, а само 20-25% енергије долази из електричних извора. Електрична енергија је потребна за рад циркулационе пумпе и компресора. Свака јединица електричне енергије уложена у покретање механизма топлотне пумпе омогућава јој да испоручи минимум још 3 до 5 јединица топлотне енергије коју црпи из природних извора.
Док код других система грејања (хлађења) енергија која је уложена се и користи за грејање (хлађење), при чему у поређењу са топлотним пумпама њихова ефикасност је мала. Самим тим топлотна пумпа због своје велике енергетске ефикасности су нашле своју примену.
7. Закључак
Дефиниција топлотне пумпе је широка и многи технички уређаји се могу назвати топлотном пумпом. Међутим, рад топлотне пумпе се увек темељи на законима термодинамике, а његова ефикасност је ограничена ефикасношћу Карноовог кржног процеса. Постоје различити типови топлотних пумпи који имају разноврсну примену у пракси. Најчешће примењивана топлотна пумпа је топлотна пумпа са механичком компресијом паре. Главне компоненте топлотне пумпе са механичком компресијом паре су: два размењивача топлоте (испаривач и кондензатор), компресор и експанзиони вентил. Ове компоненте имају веома важну улогу у правилном фукционисању топлотне пумпе. 
Топлотне пумпе могу користити различите елементе као извор топлоте (топлотни понор). Најчешће се користе ваздух, земља и вода. Сваки од ових елемената имају своје предности и недостатке. Најчешће примењиване топлотне пумпе на основу радне материје су: топлотне пумпе вода-вода, топлотне пумпе вода-ваздух, топлотне пумпе земља-вода и топлотна пумпа ваздух-ваздух.
Скандинавија је специфична по својој територији као и клими, земље које спадају у Скандинавске земље су Данска, Норвешка, Шведска, Финска и Исланд. Када говоримо о њиховим обновљивим и необновљивим изворима енергије они се разликују од земље до земље. Данска највећи део електричне енергије добија из фосилних горива и енергије ветра. Норвешка највећи део електричне енергију добија из хидроелектрана. Шведска највећи део своје електричне енергије добија из хидроелектрана и нукларних електрана. Финска највећи део електриче енергије добија из хидроелектрана, фосилних горива и нукларних електрана. Исланд највећи део електричне енергије добија из хидроелектрана. 
Топлотне пумпе су у неким од ових земаља више заступљеније него у другим. У Шведској је први пут постављена велика топлотна пумпа у систему даљинског грејања још у 1981. години. Норвешка и Финска су тек почеле примењивати топлотне пумпе почетком деведесетих година. Код Данске и Исланда топлотне пумпе су почеле да се експлатишу почетком двадесет и првог века.
Енергетске политике ових земаља су почеле да се окрећу ка обновљивим изворима енергије током еколошке кризе. Самим тим ове земље су формирале различите политичке иницијативе за промовисање и субвенцију топлотних пумпи. И данас се политичке иницијативе и субвенције према топлотним пумпама мењају и повећавају, тако да у неким од ових земања топлотне пумпе престављају алтернативну замену необновљивим изворима енергије у грејању и климатизацији.
Предности и недостаци топлотних пумпа зависи од многих фактора. Предности топлотних пумпи се првенствено може огледату у самој ефикасности рада топлотне пумпе. Док њихов недостатак у самим инвестиционим трошковима. Топлотне пумпе имају много више предности него недостатака и самим тим се све више примењују.
8. Литература 
[1]
Бојан Теофиловић, Оправданост примене топлотне пумпе и соларних колектора за грејање и пропрему потрошне топле воде, Факултет техничких наука, Нови Сад, 2010. 1813 стр.
[2]
Ђорђе Г. Козић, Термодинамика – принципи и примена, Машински факултет, Београд, 2012. 
[3]
Небојша Лукић, Скрипте са предавања из предмета преноса топлоте и масе, Факултет инжењерских наука, Крагујевац, 2017.

[4]
Teiniranta Lea, Heating and Cooling with a Heat Pump, Master’s Thesis, Jyväskylä, University of Jyväskylä. 2010.
[5]
Dominik Rutz, Christian Doczekal, Richard Zweiler,Morten Hofmeister, Linn Laurberg Jensen, Modularni sistemi daljinskog grejanja i hlađenja – Priručnik, CoolHeating, 2015. стр. 46-49 
[6]
Александар Сићовић, Упоредна динамичка анализа посебних типова размењивача топлоте, докторска дисертација, Машински факултет, Београд 2015. 33-34 стр.
[7]
Сандра Кватерник, Термодинамичка анализа компактног измењивача топлине, Дипломски рад,Технички факултет, Ријека, 2015. 22 стр.
[8]
Strategic Nordic Products – Heat pumps, [Приступио: 18.8.2017]. [На мрежи]. Доступно на:htps: www.energimyndigheten.se/globalassets/energieffektivisering/produkter-med-krav/pannor-och-varmepumpar/nordsyn-rapport-om-marknadskontroll-av-varmepumpar.pdf
[9]
www.nordregio.se/en/Publications/Publications-2010/Regional-Development-in-the-Nordic-Countries, [Приступио: 18.08.2017]. [На мрежи]
[10]
http://cbey.yale.edu/our-stories/renewable-thermal-heating-lessons-from-scandinavia [Приступио: 20.08.2017]. [На мрежи]
[11]
www.sulpu.fi [Приступио: 18.08.2017]. [На мрежи]
[12]
Björn Nykvist, Adis Dzebo, Exploring transition pathways to sustainable, low carbon societies, PATHWAYS project, Stockholm Environment Institute, 2014.
[13]
Helge Averfalka, Paul Ingvarssonb, Urban Perssona, Mei Gonga, Sven Wernera, Large heat pumps in Swedish district heating systems, School of Business, Engineering and Science, Halmstad University, Halmstad, Sweden, 2014.

[14]
Младен Стојиљковић, Маја Тодоровић,Основе енергетског билансирања зграде, Инжењерска комора Србије, Србија, 2012.
[15]
Шивак, Маријан: Централно гријање, вентилација, климатизација. Загреб; Накладничка дјелатност Маријан Шивак, 1998., 475 стр.

[16]
Бранко Главоњић, Дрвена горива врсте, карактеристике и погодности за грејање, Шумарски факултет, Београд  2011.
[17]
Цена електричне енергије, [Приступио: 27.09.2017]. [На мрежи]. Доступно на: http://www.servisinfo.com/cena-struje
[18]
Electricity price statistics, [Приступио: 12.09.2017]. [На мрежи]. Доступно на: http://ec.europa.eu/eurostat/statistics-explained/index.php?title=Electricity.price statistics%oldid=313971
[19]
Norway, WHITE PAPER - Climate Change Adaptation in the Nordic Countries, [Приступио: 25.8.2017]. [На мрежи]. Доступно на: www.nord-star.info

[20]
John W. Lund, Tonya L. Boyd, Direct Utilization of Geothermal Energy 2015 Worldwide Review, Geo-Heat Center, Oregon Institute of Technology, Klamath Falls, 2015.
Qо





2





3





1





Компресор





Просторија за хлађење





Турбина





4





Размењивач топлоте





Qd





W





Tp





Лето





Зима





RU





TP





Qo





W





Qo





Qd





Простор





Ti





Топлотни понор





Tp





Топлотни извор





Ti





Простор





Улаз радне


материје





Мембрана





Опруга





Излаз радне материје





Улаз радне материје





Улаз радне материје





Затворен вентил





Отворен вентил





Qregen





5.





1.





2.





Qh





3.





6.





4.





QL





Win





Qabs





Qsep





7.





8.





�
�
�
�
�
�
�
�
�
�
�
�
�






Усисни бунар





Језеро





а)





б)





Испусни бунар





Усисни бунар





Језеро





б)





Језеро





а)








34




4

_1567598408.unknown

_1567614930.unknown

_1567617973.unknown

_1567618134.unknown

_1568030916.unknown

_1568032612.unknown

_1568032816.unknown

_1568034021.unknown

_1568032711.unknown

_1568031082.unknown

_1568030733.unknown

_1568030768.unknown

_1567618143.unknown

_1567618031.unknown

_1567618044.unknown

_1567618115.unknown

_1567618077.unknown

_1567618038.unknown

_1567618003.unknown

_1567618015.unknown

_1567618024.unknown

_1567618009.unknown

_1567617985.unknown

_1567617996.unknown

_1567617979.unknown

_1567617718.unknown

_1567617940.unknown

_1567617955.unknown

_1567617965.unknown

_1567617948.unknown

_1567617928.unknown

_1567615085.unknown

_1567617600.unknown

_1567614993.unknown

_1567611368.unknown

_1567611439.unknown

_1567614857.unknown

_1567611417.unknown

_1567599676.unknown

_1567601626.unknown

_1567601699.unknown

_1567611268.unknown

_1567601653.unknown

_1567601595.unknown

_1567598423.unknown

_1567529372.unknown

_1567555275.unknown

_1567555330.unknown

_1567555415.unknown

_1567598380.unknown

_1567598392.unknown

_1567555441.unknown

_1567555462.unknown

_1567596738.unknown

_1567555450.unknown

_1567555427.unknown

_1567555385.unknown

_1567555395.unknown

_1567555348.unknown

_1567555304.unknown

_1567555319.unknown

_1567555291.unknown

_1567552709.unknown

_1567555246.unknown

_1567555261.unknown

_1567552729.unknown

_1567552598.unknown

_1567552621.unknown

_1567529480.unknown

_1566646537.unknown

_1567027259.unknown

_1567033865.unknown

_1566647845.unknown

_1566812661.unknown

_1566646626.unknown

_1566466157.unknown

_1566592363.unknown

_1566644142.unknown

_1566466009.unknown

